Η πραγματική Διαφορά ανάμεσα στις Γυναίκες που είναι Kαυτές και στις Γυναίκες που είναι Όμορφες - NewSide.gr | NewSide.gr\nΗ πραγματική Διαφορά ανάμεσα στις Γυναίκες που είναι Kαυτές και στις Γυναίκες που είναι Όμορφες\nΓυναίκες. Έχουν καμπύλες, είναι αδύνατες, όμορφες, γλυκές, κακές, μωρά, χυμώδεις, φίνες, σέksι, πονηρές, πιεστικές, πληθωρικές η λίστα είναι πολύ μεγάλη.\nΠότε ήταν η τελευταία φορά που ακούσατε έναν άντρα να περιγράφει μια γυναίκα με ένα επίθετο που δεν είχε κάποιο σεksουαλικό υπονοούμενο ή συκοφαντική πρόθεση; Πότε ήταν η τελευταία φορά που ακούσατε έναν άντρα να περιγράφει μια γυναίκα με κάτι που να επαινεί την ψυχή και τον εσωτερικό της κόσμο; Πότε ήταν η τελευταία φορά που ακούσατε έναν άντρα να περιγράφει μια γυναίκα σαν όμορφη;\nΈχει χαθεί ο σεβασμός όσον αφορά στο θαυμασμό προς τις γυναίκες, στρέφεται προς την αντικειμενοποίηση. Οι άντρες βλέπουν τις γυναίκες σαν «πράγματα» που πρέπει να κατακτήσουν, παρά σαν γυναίκες που χαίρουν εκτίμησης για την μοναδικότητα τους.\nΜια μεγάλη μερίδα αντρών σήμερα έλκονται από τα εξτένσιον, το πλούσιο στήθος, τον πληθωρικό πισινό και τα τακούνια. Νομίζουν ότι η σεksουαλικότητα προέρχεται από το μαυρισμένο δέρμα, την αποτρίχωση και τις ψεύτικες βλεφαρίδες. Είναι προγραμματισμένοι να θεωρούν ότι μια γυναίκα με γυμνασμένο σώμα και πλούσιο στήθος είναι ελκυστική.\nΚαι τι γίνεται με τις γυναίκες που δε θέλουν να ικανοποιήσουν την αντρική φαντασίωση; Τι γίνεται με αυτές που θέλουν απλά να φοράνε άνετα πουλόβερ και φλατ παπούτσια; Τι γίνεται με αυτές που δε θέλουν να ντύνονται για να εντυπωσιάσουν το άλλο φύλο, αλλά για να νιώθουν καλά οι ίδιες; Δεν υπάρχει ελκυστικότητα σε αυτό; Δεν είναι αυτή η αίσθηση αυτοπεποίθησης ελκυστική;\nΠότε έγινε υποχρεωτικό για τις γυναίκες να συναινέσουν σε αυτό το πρότυπο, διαφορετικά να χαθούν στο πλήθος; Πότε έγινε το να βρεις άντρα συνώνυμο του μακιγιάζ και των κοντών φουστών;\nΥπάρχει ένας συγκεκριμένος τύπος άντρα που συνεχώς συκοφαντεί τις γυναίκες, κρίνοντας τις αποκλειστικά από την αισθησιακότητα, μην μπορώντας να δει το μεγαλείο τους. Αυτοί οι άντρες που δεν καταλαβαίνουν το κόνσεπτ της φυσικής ομορφιάς και της μοναδικότητας στα ελαττώματα.\nΔεν αναγνωρίζουν ότι το «καuτό» δεν κρατάει πέρα από τα μεσάνυχτα, όταν το μακιγιάζ μουτζουρώνει το μαξιλάρι και τα εξτένσιονς βγαίνουν. Δεν κρατάει όταν ξεπλένεται το μαύρισμα και το κολλητά φορέματα βγαίνουν.\nΕίναι καιρός οι άντρες να θυμηθούν τη διαφορά ανάμεσα στο καυτό και το όμορφο. Είναι ώρα να καταλάβουν ότι οι γυναίκες έχουν να προσφέρουν πολλά περισσότερα από ένα σώμα.\nΟι γυναίκες είναι εντυπωσιακά πλάσματα, με προσόντα και χαρακτηριστικά μοναδικά και γοητευτικά για όλους μας, και είναι η ώρα να αρχίσουμε να δείχνουμε τη μοναδικότητα μας και να σταματήσουμε να συναινούμε στην ψευδαίσθηση του $έξι που δημιούργησαν οι άντρες. Γιατί η ομορφιά δεν έχει να κάνει με το να την π*δήξεις, αλλά με το να τη θες.\nΤο καuτό θαυμάζεται από απόσταση, την ομορφιά την κρατάμε.\nΤο καuτό είναι αντίληψη, η ομορφιά είναι εκτίμηση.\nΤο καuτό έχει μακιγιάζ, το όμορφο έχει καθαρό πρόσωπο.\nΤο καuτό είναι η εμφάνιση, το όμορφο πάει πιο βαθιά.\nΤο καuτό είναι ο τρόπος που στενάζει, το όμορφο είναι ο τρόπος που μιλάει.\nΤο καuτό είναι μια δυνατή έλξη, το όμορφο είναι ένα δυνατό μυαλό.\nΤο καuτό είναι νέο, το όμορφο δεν έχει ηλικία.\nΤο καuτό είναι συμβατικό, η ομορφιά είναι μοναδική.\nΤο καuτό είναι ένα one-night stand, το όμορφο είναι βράδια χωρίς ύπνο.\nΤο καuτό είναι κατάσταση, η ομορφιά είναι στο μάτι αυτού που τη βλέπει.\nΤο καuτό είναι δόλιο, το όμορφο είναι αθώο.\nΤο καuτό είναι να την κάνεις να σκύβει, το όμορφο είναι να της μαγειρεύεις.\nΤο καuτό είναι αποπνικτικό, το όμορφο είναι ολοκληρωμένο.\nΤο καuτό είναι οι καμπύλες της, η ομορφιά είναι τα νεύρα της.\nΤο καuτό είναι ένα μήνυμα, το όμορφο είναι ένα γράμμα.\nΤο καuτό είναι ένα προσωπείο, το όμορφο είναι μια γυναίκα.\nΦτιάξτε πεντανόστιμο χριστουγεννιάτικο κορμό σε χρόνο dt χωρίς μίξερ\nΜπράβο: 90 χρονη έφτιαξε 450 πουλόβερ και κουβέρτες για τα αδέσποτα σκυλάκια ενός καταφυγίου\nΤα 10 πιο Τραγικά παιχνίδια που εφευρέθηκαν ποτέ για Παιδιά! (video)\nΧρυσό και αργυρό μετάλλιο για την Ελλάδα σε Παγκόσμιο Διαγωνισμό στο Ισραήλ – Μας έκαναν υπερήφανους


Πες μου λοιπόν, γιατί παχαίνεις το σώμα σου; - ΕΚΚΛΗΣΙΑ ONLINE\nΤετάρτη, 10 Νοεμβρίου 2021 14:49\nΑρχική » ΕΙΠΑΝ » Πες μου λοιπόν, γιατί παχαίνεις το σώμα σου;\nΠράγματι, οι άνθρωποι που σιτίζονται με αυτά είναι περισσότερο γεροί· ενώ, όσοι διατρέφονται με τα ζώα που προανέφερα, μοιάζουν με αυτά, γίνονται δηλαδή νωθροί και φιλάσθενοι και δεσμεύονται χειρότερα.\nΓιατί, τίποτε δεν είναι για το σώμα τόσο εχθρικό και βλαβερό, όσο η καλοπέραση και η καλοφαγία.\nΕπειδή τίποτε δεν αποδιοργανώνει και δεν βλάπτει και δεν καταστρέφει το σώμα τόσο, όσο η ασωτία.\nΓι’ αυτό μάλιστα θα έμενε κανείς κατάπληκτος για τη μωρία τους αυτή εξ αιτίας αυτού, γιατί δεν θέλουν να επιδείξουν για τον εαυτό τους τόση φροντίδα ούτε όση άλλοι δείχνουν για τους ασκούς τους.\nΟι πέντε πληγές του Ιησού ΧριστούΤο κερί είναι η πίστη μας, το φυτίλι η ελπίδα μας, και η φλόγα η αγάπη που ενώνει την πίστη\nΔιατρανώνοντας το μήνυμα υπέρ του εμβολιασμού και της νίκης της υγείας, η πρόεδρος της Δημοκρατίας, Κατερίνα Σακελλαροπούλου πραγματοποίησε το απόγευμα της Παρασκευής επίσκεψη στην κινητή μονάδα εμβολιασμού που στήθηκε στην πλατεία Αριστοτέλους, παρουσία του δημάρχου, Κωνσταντίνου Ζέρβα και του ΥΠΕαρχη, Δημήτρη Τσαλικάκη αλλά και της υποδιοικήτριας της τέταρτης ΥΠΕ, Ειρήνης Χατζοπούλου.


EUROVISION 2022: Στο ΣΤΟΥΝΤΙΟ4 η παρουσίαση της Ελληνικής συμμετοχής – primetime.gr\nEUROVISION 2022: Στο ΣΤΟΥΝΤΙΟ4 η παρουσίαση της Ελληνικής συμμετοχής\nΕΡΤ1 – Μέσω ενός trailer, η ΕΡΤ ανακοίνωσε πως το videoclip της Ελληνικής συμμετοχής για την Eurovision 2022 με την Αμάντα Γεωργιάδη θα προβληθεί για πρώτη φορά την Πέμπτη 10 Μαρτίου στις 16:00 από την εκπομπή ΣΤΟΥΝΤΙΟ 4 στην ΕΡΤ 1 με παρουσιαστές την Νάνσυ Ζαμπέτογλου και τον Θανάση Αναγνωστόπουλο.\nΘυμίζουμε πως το τραγούδι είναι μια σύνθεση της ίδιας της Αμάντα Γεωργιάδη μαζί με τον Νορβηγό συνεργάτη της Bjorn Helge. Ο Κώστας Καρύδας είναι ο σκηνοθέτης του videoclip , τα γυρίσματα του οποίου πραγματοποιήθηκαν στην Σύμη, ενώ μαζί με την Αμάντα, στο videoclip συμμετείχε και ο ηθοποιός Νικόλας Μελαχροινίδης.\nΣυμμετοχή στην παραγωγή του τραγουδιού έχει και ο Δημήτρης Κοντόπουλος, ενώ την σκηνική παρουσία την αναλαμβάνει για ακόμη μια χρονιά ο Φωκάς Ευαγγελινός. Αρχηγός της Ελληνικής αποστολής στο Τορίνο είναι η Σοφία Δρανίδου, ενώ η Δώρα Χειράκη θα είναι η διευθύντρια επικοινωνίας της ΕΡΤ.\nΗ αναμονή και οι προσδοκίες των fans Ελλήνων και ξένων, για την φετινή Ελληνική συμμετοχή είναι αρκετά μεγάλες και αυτό φαίνεται και από την θέση της Ελλάδας στα στοιχήματα όπου αυτή την στιγμή βρίσκεται στην πρώτη πεντάδα. Παρακάτω μπορείτε να παρακολουθήσετε το trailer της ΕΡΤ για την παρουσίαση της Ελληνικής συμμετοχής


ΗΛΙΟΣ - 05° 50' 11" ΚΑΡΚΙΝΟΣ\nΣΕΛΗΝΗ - 18° 14' 32" ΔΙΔΥΜΟΙ\nΕΡΜΗΣ - 16° 14' 23" ΔΙΔΥΜΟΙ\nΑΦΡΟΔΙΤΗ - 05° 20' 09" ΔΙΔΥΜΟΙ\nΑΡΗΣ - 24° 31' 13" ΚΡΙΟΣ\nΔΙΑΣ - 07° 09' 37" ΚΡΙΟΣ\nΒΟΡΕΙΟΣ ΔΕΣΜΟΣ - 21° 54' 07" ΤΑΥΡΟΣ R\nΕΡΩΤΙΚΑ ΚΑΙ ΟΧΙ ΜΟΝΟ 11 Απρ 2014\nΔιάβασε τις προβλέψεις της Μπέλλας Κυδωνάκη για το astrology.gr από 11/4 έως και 13/4\nΈχεις μια καινούργια πραγματικότητα να αντιμετωπίσεις που δεν σου αρέσει και πάρα πολύ. Αλλά όσο μπαίνεις μέσα σε αυτή τόσο θα δυναμώνεις γιατί θα βλέπεις ότι δεν είναι και κάτι δύσκολο. Η απόφαση να συγκεντρωθείς σε ένα στόχο θα σου δώσει μια ευκολία διαχείρισης των θεμάτων που έχεις. Ο Παρθένος θα έρθει πιο κοντά σου και θα σου δώσει ένα συγκεκριμένο μάθημα γιατί θέλεις δεν θέλεις θα χρειαστεί να εξελιχτείς σε θέματα που σε κάνουν και κολλάς. Αν έχεις χρόνο ασχολήσου με τον χώρο σου και κυρίως με καθαρισμό και πέταγμα πολλών άχρηστων πραγμάτων. Έτσι θα καθαρίσει η ενέργεια και θα μπορέσεις να έχεις μεγαλύτερη ελαφρότητα.\nΈχεις μια πρακτικότητα η οποία σε ξεμπλοκάρει και σου δίνει δυνατότητες εξέλιξης σε πράγματα της καθημερινότητας. Το μεγάλο ατού είναι ότι έχεις την ευφυΐα να δημιουργείς ασφάλεια στα δικά σου άτομα. Μέσα από αυτό θα περάσεις και εσύ καλά γιατί ποτέ δεν κρατάς μόνο για σένα. Οι φιλίες σου θα ξαναζεσταθούν και θα βγεις για διασκέδαση ή για καφέ και θα περάσεις καλά. Όσο έχεις επαφή με ένα Τοξότη σε βγάζει έξω από τα δικά σου μέτρα και σταθμά κι αυτό σου αλλάζει κάπως την βαριά νοοτροπία. Η επαφή με τον Σκορπιό θα είναι πιο νοσταλγική και κυρίως ρομαντική. Μην αφήνεις τις στεναχώριες να σε κατατροπώνουν γιατί εσύ τελικά μπορείς να ορίσεις την ζωή σου.\nΈχεις διάφορα προβλήματα που μπορεί να σε φέρουν σε ρήξη με πρόσωπα που ίσως να μην θέλεις και να χαλάσεις σχέσεις. Πιθανόν η ερωτική σου ζωή να έχεις περισσότερο υποχρεώσεις παρά χαρά. Χαλαρά να το πάρεις γιατί αν υπάρχουν εντάσεις δεν θα κάνεις καλή διαχείριση. Δίδυμος, Παρθένος, Τοξότης και Ιχθύς θα είναι τα πρόσωπα που θα έχεις εντάσεις ή ακόμα και πολλές δουλειές μαζί τους και μπορεί να γίνουν μπερδέματα. Αν αποφασίσεις πάντως να κάνεις την διαφορά. Δημιούργησε αυτό που θέλεις χωρίς να επηρεάζεσαι και φτιάξε την δική σου πραγματικότητα γιατί από την Κυριακή και μετά θα έχεις άμεσα αποτελέσματα.\nΈχεις πάρει απόφαση να διαχειριστείς καλύτερα όλες τις καταστάσεις που σε αφορούν και κυρίως με ένα πρόσωπο που σε ενδιαφέρει άμεσα. Το πιο σωστό είναι να μην κάνεις συζητήσεις μαζί του πολύ επιθετικές και να βάλεις την λογική σε οτιδήποτε σας απασχολεί από κοινού. Ένα ταξιδάκι που μπορεί να έχει προγραμματιστεί να γίνει κυρίως επαγγελματικό μπορεί τελικά να μετατραπεί σε πιο προσωπικό επειδή θα βρεθείς με άτομα που θα ταιριάζεις αρκετά μαζί τους. Οι συζητήσεις με ένα πρόσωπο της οικογένειάς σου θα σου δώσουν αφορμή να μιλήσεις πιο ειλικρινά μαζί του και να χρειαστεί να δώσεις και ένα χέρι βοηθείας. Η ξαφνική απόφαση ενός Κριού να σου μιλήσει ίσως να σε κομπλάρει γιατί δεν έχεις ετοιμαστεί για αυτό.\nΜε αφορμή να κάνεις καλύτερη διαχείριση στα χρήματά σου πιθανόν να οδηγηθείς σε λύσεις πιο πρακτικές οι οποίες θα σου διασφαλίσουν κάτι καλύτερο. Από την άλλη οι περιστάσεις θα σε βοηθήσουν να εξελιχθείς πολύ περισσότερο γιατί θα ξεμπλοκάρεις με την μια από καταστάσεις που σχετίζονται με το παρελθόν σου. Η πειθαρχία πάντως θα σε βοηθήσει να ελιχτείς και να δημιουργήσεις πολύ περισσότερα. Οι αγορές σου οι σημερινές θα είναι πρακτικές και μπορεί να αγοράσεις κρέμες για το δέρμα ή βιταμίνες για την διατροφή σου. Ο Ιχθύς θα σου βγάλει αισθησιασμό και ίσως να σε απελευθερώσει ερωτικά.\nΕίναι ένα τριήμερο που θα νιώσεις δύναμη και αυτοπεποίθηση. Η πιθανή διαδικασία να βγάλεις κάποιες υποθέσεις με τον μοναδικό τρόπο που διαθέτεις θα σου δώσει μια ξεχωριστή ακτινοβολία αλλά πιθανόν να κάνεις υπερβολές. Η σχέση ζωής μπορεί να είναι με έναν Ιχθύ και θα πάρετε από κοινού αποφάσεις ακόμα και να συζήσετε. Το καλό για σένα είναι ότι έχεις την ευκολία να διώξεις ακόμα και ένα συνέταιρο που δεν ταιριάζεις ή να αποχωρήσεις ξαφνικά από μια κατάσταση που σου είναι μεγάλο βάρος. Με ένα φίλο που απομακρύνθηκε από σένα και τώρα θέλει να τα ξαναβρείτε επειδή μπορεί να σε έχει πληγώσει, ίσως να φοβάσαι την επανασύνδεση μαζί του.\nΈχεις πολύ λίγα περιθώρια να κινηθείς ελεύθερα τουλάχιστον αυτές τις ημέρες για αυτό ίσως να είσαι ένα πρόσωπο μοιραίο. Σίγουρα ξέρεις βαθιά μέσα σου ότι θα πάρεις αποφάσεις οι οποίες θα στηρίζουν τελικά την ζωή σου χωρίς αυτό να σημαίνει ότι δεν θα έχεις και την δυσκολία της πραγματικότητας. Το καλό είναι ότι η δύναμη ενός Κριού μπορεί να σε βοηθήσει να κάνεις ένα ξεκάθαρο βήμα και να μιλήσεις σε κόσμο χωρίς τα διπλωματικά τερτίπια που συνήθως χρησιμοποιείς. Τα ψυχολογικά σου μερικές φορές σε ρίχνουν σε πολύ βαθιά μονοπάτια αλλά όταν βγαίνεις από εκεί έχεις ξεκαθαρίσει αυτό που θέλεις. Η σχέση με Ιχθύ είναι αρκετά ειδυλλιακή από την πλευρά σου αλλά χρειάζεται να συντονιστείς και με τις δικέ του τις ανάγκες.\nΈχεις μεγάλη ευελιξία σε όλες σου τις κινήσεις για αυτό προσπαθείς να κερδίσεις τον χαμένο σου χρόνο. Η πιθανότητα να αλλάξεις τον άχαρο ρόλο που έχεις αναλάβει σε κάτι καλύτερο και να αποφασίσεις να περνάς καλά και να μην βασανίζεις και πολύ τον εαυτόν σου θα σου δώσει την ελευθερία που θέλεις και θα αναπτυχθείς πολύ περισσότερο με αυτό τον τρόπο. Η καινούργια σου θεωρία πάντως που μιλάει για ξεκάθαρες και ίσως ανατρεπτικές κινήσεις σε βάζει σε πειρασμό να αλλάξεις όλα τα κακώς κείμενα που σε έχουν ενοχλήσει. Ο Κριός μπορεί να σου κάνει σκηνές ζηλοτυπίες αλλά εσύ να μην τσιμπάς και να μην χαλάς την διάθεσή σου.\nΗ υποχρέωση θα είναι ανώτερη της διασκέδασης και της χαράς χωρίς να σημαίνει αυτό ότι δεν θα έχεις και εκεί ένα ωφέλιμο έργο να κάνεις. Η σχέση με τον Παρθένο θα σε υποχρεώσει να αναλάβεις κάποια θέματα με περισσότερο σκοπιμότητα που πιθανόν να αποφεύγεις επειδή μπορεί και να βαριέσαι. Είναι σημαντικό να καταλάβεις τι σημαίνει για σένα να βάζεις πρόγραμμα και το εκτελείς με πειθαρχία. Κυρίως η διατροφή και η δίαιτα είναι κάτι που σε απασχολεί αρκετά. Επειδή το ζώδιό σου έχει ανάγκη από κίνηση θα χρειαστεί να κάνεις γυμναστική ή αθλητισμό για να νιώθεις καλύτερα. Η λογική θα επικρατήσει για αυτό οι αγορές σου θα είναι όλες πολύ πρακτικές\nΈχεις αναλάβει να βγάλεις το φίδι από την τρύπα γιατί βλέπεις ότι μπορείς να το κάνεις αποφεύγοντας τις μεγάλες εναλλαγές οι οποίες σου αφαιρούν το δικαίωμα να έχεις ελευθερία λόγω του πιθανού φόβου που μπορεί να νιώσεις ότι θα χάσεις την εκτίμησή σου από τους άλλους. Ο Υδροχόος μερικές φορές από εκεί που σου είναι αρκετά αδιάφορος πιθανόν να έρθει πιο κοντά τελείως ξαφνικά και να δεις μια άλλη του εικόνα. Επειδή η σκέψη σου θα είναι αρκετά εκρηκτική ίσως να μην αποφύγεις κάποιες εντάσεις με Κριό ή με Καρκίνο. Η γενική προσοχή στην οδήγηση μπορεί να σε κουράσει αλλά είναι απαραίτητη. Ο Ζυγός από την άλλη σου βγάζει κάτι μερικές φορές που δεν μπορείς να διαχειριστείς αλλά πιθανόν να το ξεπεράσεις με την πολύ επαφή.\nΈχεις αναλάβει παραπάνω από αυτό που ίσως έχεις συνηθίσει μέχρι τώρα. Αυτό σε κουράζει αλλά συγχρόνως σε κάνει να δοκιμάζεις τις δυνάμεις σου. Η θεωρία περί ανοικτών ιδεών και συμπεριφοράς σίγουρα σε συγκινεί αλλά μερικές φορές μπορεί να φερθείς και πολύ φασιστικά. Η σχέση με Ταύρο σε κάνει πάντως μερικές φορές να εκνευρίζεσαι και να έχεις μια πολύ απόλυτη αντιμετώπισή του, το καλό όμως είναι ότι θα έχετε από κοινού υποθέσεις και θα βοηθήσει ο ένας τον άλλον. Το ξεκίνημα μιας νέας δουλειάς μπορεί να σου δώσει στοιχεία δράσης αλλά για να πετύχει από την μια χρειάζονται λεπτομέρειες και από την άλλη αρκετές συνεργασίες.\nΘέλεις να δώσεις τον καλύτερο σου εαυτό γιατί έχεις ανάγκη να κερδίσεις τις εντυπώσεις από τους άλλους. Το καλό είναι ότι υπάρχει η μαγνητική Αφροδίτη στο ζώδιο σου και σε κάνει να ανατρέπεις έστω από ένστικτο οτιδήποτε δεν θα σου κάνει καλό. Το ότι θα δοκιμάσεις τις δυνάμεις σου με τους γύρω σου είναι πολύ εύκολο γιατί είσαι σε μια διαδικασία που όλοι σε θέλουν δίπλα τους γιατί εκπέμπεις μια θετική ενέργεια. Η προσωπική φροντίδα του σώματός σου ή και της εμφάνισής σου και ιδιαίτερα τα μαλλιά σου θα σου κάνει καλό γιατί είναι σημαντικό να θυμίζεις στον εαυτόν σου ότι αξίζει. Λιοντάρι, Παρθένος και Ζυγός είναι μέσα στις προτιμήσεις σου.


Όταν ο Πίνο εξέθεσε τον Μασάντο... ~ EΡΥΘΡΟΛΕΥΚΑ ΝΕΑ\nΌταν ο Πίνο εξέθεσε τον Μασάντο...\nΚαλός ή όχι ο Μασάντο (για κάποιους ο Πορτογάλος έκανε καλό παιχνίδι με την Βέροια, προσωπικά δε το ασπάζομαι) δεν είναι το ζητούμενο μετά το πρώτο ματς του 2013. Η παρουσία του Πίνο έσβησε (;) σχεδόν τα πάντα. Εστω και για λίγο. Ενα νέο πρόσωπο όχι μόνο φρέσκαρε όλη την ομάδα, αλλά ζέστανε και το κοινό. Με μιας ομόρφυνε όλο τον Ολυμπιακό... Και με έναν σμπάρο χτύπησε δύο τρυγόνια γιατί αυτός ουσιαστικά χαρίζει και τη νίκη στην ομάδα του με τις δύο ασίστ.\nΚαι η σύγκριση είναι αναπόφευκτη. Αμεση. Είναι το πρώτο πράγμα που σου έρχεται στο μυαλό. Το πως δηλαδή φάνηκε ο Πίνο σε 45 λεπτά και τι έχει δείξει ο Μασάντο σε έξι μήνες... Και μπορεί ο Πορτογάλος να αποκτήθηκε ως αντί-Ιμπαγάσα (δεν είναι τέτοιος, το έχουν καταλάβει άπαντες πλέον) αλλά ο τεχνικός των «ερυθρολεύκων» τον βάζει στην γραμμή. Δύο ασίστ λοιπόν από τον Κολομβιανό (και με το δεξί και με το αριστερό!) όσες έχει βγάλει ο Μασάντο σε 15 ματς!\nΚαι μάλλον δεν είναι μόνο ο Πίνο που εξέθεσε τον Μασάντο. Τον αφήνει έκθετο τόσο καιρό και ο Ζαρντίμ. Προφανώς ο Μασάντο δεν είναι εξτρέμ (γι' αυτό γκρίνιαζε στην Τουλούζ) και το έδειξε και για λίγο στο δεύτερο ημίχρονο όταν και έπαιξε στον άξονα. Τι είναι στα χαφ; Σίγουρα όχι αντί-Ιμπαγάσα...\nΑρα ο Ζαρντίμ πρέπει ν' ασχοληθεί λίγο περισσότερο με την ομάδα του και το υλικό του. Να παίρνει το μάξιμουμ από τον καθένα... Εκτός αν το μάξιμουμ του Μασάντο είναι αυτό. Τότε το πρόβλημα το ποιος αποφάσισε ν' αποκτηθεί για το αντίτιμο που δόθηκε στην Τουλούζ και τον ίδιο... Για όσους το ξεχνούν έχει το μεγαλύτερο συμβόλαιο στον Ολυμπιακό!


“Διακρατική Συνάντηση για την Κτηνοτροφία και την Τυροκομία” – Voutospress Kefalonia\nΠοιος από εμάς δεν λατρεύει να απολαμβάνει στο τραπέζι του καλό κρέας συνοδευόμενο από νόστιμο και μυρωδάτο τυρί; Τα μυστικά για να φτάνουν αυτά στο τραπέζι μας ποιοτικά, γευστικά και πλούσια σε θρεπτικά συστατικά είναι πολλά. Αφορούν το μεγάλωμα και το τάισμα του ζώου, τη σωστή επεξεργασία, την τυποποίηση και πολλά άλλα.\nΤα μυστικά αυτά μοιράστηκαν με τους κατοίκους του νησιού μας ειδικοί του κλάδου, ο οποίος εξακολουθεί να ενισχύει σημαντικά την τοπική οικονομία, στο πλαίσιο της “Διακρατικής Συνάντησης για την Κτηνοτροφία και την Τυροκομία” που πραγματοποιήθηκε στο Δημοτικό Θέατρο “ΚΕΦΑΛΟΣ” την Τρίτη 4 Ιουνίου από τις 17:30. Η εκδήλωση υλοποιήθηκε από την Περιφέρεια Ιονίων Νήσων από κοινού με το Ινστιτούτο Κτηνιατρικών Ερευνών του ΕΛΓΟ ΔΗΜΗΤΡΑ, την Κτηνιατρική Σχολή του Πανεπιστημίου Μπάρι και το Μητροπολιτικό Δήμο Μπάρι της Ιταλίας. Η διοργάνωση αποτελεί μέρος του προγράμματος Interreg Ελλάδας Ιταλίας που χρηματοδοτείται και υποστηρίζεται από το Ευρωπαϊκό Ταμείο Περιφερειακής Ανάπτυξης.\nΚατά τη διάρκεια της εκδήλωσης απηύθυναν χαιρετισμούς εκπρόσωποι των διοργανωτών και των ντόπιων κτηνοτρόφων και αγροτικών παραγωγών. Ακολούθησαν ομιλίες αναφορικά με την ιστορία της Κτηνοτροφίας και της Τυροκομίας και την πορεία των κλάδων αυτών τον 21ο αιώνα με την τεχνολογική ανάπτυξη και τις αυξημένες απαιτήσεις της σύγχρονης κοινωνίας.\nΤους πρώτους υποψήφιους για την Π.Ε. Λευκάδας με το ψηφοδέλτιο της Ανεξάρτητης Αυτοδιοικητικής Συνεργασία Αρχών…


Πραγματοποιήθηκε η πρώτη συνεδρίαση της Κυβερνητικής Επιτροπής Οδικής Ασφάλειας - Παράταξη\nΑρχική Υπουργεία Πραγματοποιήθηκε η πρώτη συνεδρίαση της Κυβερνητικής Επιτροπής Οδικής Ασφάλειας\nΣτο Υπουργείο Υποδομών και Μεταφορών πραγματοποιήθηκε χθες η πρώτη συνεδρίαση της Κυβερνητικής Επιτροπής για την Οδική Ασφάλεια, η οποία αποτελεί ανώτατο διοικητικό όργανο σχεδιασμού, εφαρμογής και εποπτείας της υλοποίησης της Εθνικής Στρατηγικής για την Οδική Ασφάλεια.\nΠροηγούμενο άρθροΚ. Χατζηδάκης: «Αίτημα της ΓΣΕΕ η ψηφιακή κάρτα εργασίας – Εγγύηση για το 8ωρο – Υπερωρίες με χρήματα, όχι με ρεπό»\nΕπόμενο άρθροΚατερίνα Παπακώστα: «Τηλεοπτικό σήμα σε 23 επιπλέον χωριά του Ν. Τρικάλων»\nΚ. Καραμανλής: «Το λιμάνι της Θεσσαλονίκης να γίνει ο κόμβος υποδομών και μεταφορών της ευρύτερης Νοτιοανατολικής Ευρώπης»\nN. Κεραμέως:«Παράνομη η απεργία – Οι εξετάσεις θα πραγματοποιηθούν χωρίς εμπόδια»


Χαϊκάλη: «Ευπρόσδεκτο ό,τι καλό έρθει» | Onsports.gr\nhome ΜπάσκετΜπάσκετ ΓυναικώνA1 ΓυναικώνΧαϊκάλη: «Ευπρόσδεκτο ό,τι καλό έρθει» Κοινοποιήστε\nΧαϊκάλη: «Ευπρόσδεκτο ό,τι καλό έρθει»\tΣυντάκτης: Αλεξάνδρα Λούτση\nΔημοσίευση: Πέμπτη, 13 Οκτωβρίου 2011 14.31\nΕξαιρετική ήταν η εμφάνιση της Αντριάνας Χαϊκάλη στη νίκη του Αστέρα Εξαρχείων επί της ΦΕΑ, στην παράταση.\tΗ 31χρονη φόργουορντ αναδείχθηκε πρώτη σκόρερ με 19 πόντους, σε μια… καθημερινή ημέρα δουλειάς για εκείνη! «Προσπαθώ πάντα για το καλύτερο. Μου βγήκε το συγκεκριμένο παιχνίδι, δεν σημαίνει κάτι διαφορετικό για εμένα αυτό», ανέφερε χαρακτηριστικά. Είπε ακόμα… Για τη νίκη επί της ΦΕΑ: «Στο ματς με τη ΦΕΑ δείξαμε πόσο πολύ θέλαμε τη νίκη και θεωρώ πως ήταν και αυτό ένα στοιχείο το οποίο λειτούργησε υπέρ μας».\nΓια το γεγονός πως παραμένουν αήττητες, με «δύο στα δύο», στο φετινό πρωτάθλημα: «Έχουμε κάνει το 2-0 και συνεχίζουμε. Για κάθε ομάδα είναι σημαντικό να νικάει, για εμάς φέτος είναι ακόμα πιο σημαντικό, γιατί η ομάδα μας έχει επιστρέψει στην Α1 και γιατί αποτελείται στο μεγαλύτερο μέρος από νέα άτομα. Δεν επηρεαζόμαστε από αυτές τις δύο νίκες. Συνεχίζουμε την προσπάθειά μας έτσι όπως ξεκινήσαμε, ακριβώς με την ίδια λογική. Αν στο τέλος μέσα από την ομαδική προσπάθεια έρθει και κάτι καλό, φυσικά και θα είναι ευπρόσδεκτο».\nΓια την πίστωση χρόνου που ζητούν: «Το λέμε διαρκώς και όχι σαν δικαιολογία. Ο Αστέρας φέτος είναι μια εντελώς νέα ομάδα και όλοι γνωρίζουμε τι σημαίνει αυτό. Χρειάζεται χρόνο και αν σε αυτό το διάστημα έρχονται καλά αποτελέσματα, τότε αυτό λειτουργεί πολύ θετικά για εμάς».\tΚατηγορία: Μπάσκετ Α1 Γυναικών


Πότε ανοίγουν οι αιτήσεις για το Επίδομα Θέρμανσης; | Αγγελίες Εργασίας\nΠότε ανοίγουν οι αιτήσεις για το Επίδομα Θέρμανσης;\nΑπό Grigoris Aggelidis AggeliesErgasias 30 Οκτωβρίου, 2019 30 Οκτωβρίου, 2019 NEA\nΈως και το τέλος του χρόνου θα καταβληθεί το επίδομα θέρμανσης στους δικαιούχους που συγκεντρώνουν όλα τα απαραίτητα κριτήρια, όπως ορίζει η υπουργική απόφαση (ΚΥΑ) που δημοσιεύθηκε την Τρίτη.\nΣημειώνεται ότι το ποσό του επιδόματος κυμαίνεται από 64 έως 350 ευρώ και για να το λάβει κάποιος αρκεί να αγοράσει πετρέλαιο το οποίο αντιστοιχεί σε μικρότερο ποσό κατά 65% – 70% σε σχέση με πέρυσι.\nΦέτος το ποσό του επιδόματος που θα εισπράξουν οι ωφελούμενοι θα αντιστοιχεί στο 50% της αξίας του πετρελαίου θέρμανσης που θα έχουν προμηθευτεί.\nΣύμφωνα με τα όσα ανακοίνωσε το υπουργείο Οικονομικών ένας άγαμος μπορεί να λάβει επίδομα από 64 έως 250 ευρώ, ένας έγγαμος με 1 παιδί από 70 έως 275 ευρώ, με δύο παιδιά από 77 έως 300 ευρώ με 3 παιδιά από 83 έως 325 ευρώ και με 4 παιδιά από 90 έως 350 ευρώ.\nΓια να λάβει κάποιος το επίδομα θα πρέπει να κάνει την αίτησή του στην πλατφόρμα της Ανεξάρτητης Αρχής Δημοσίων Εσόδων που θα έχει ανοίξει μέχρι τις 15 Νοεμβρίου, ενώ οι αιτήσεις πρέπει να γίνουν έως τις 20 Δεκεμβρίου.\nΥπουργείο Εσωτερικών: Η εξέλιξη της προκήρυξης για τους 1.000 μόνιμους\nΤα σημεία-κλειδιά της προκήρυξης για τον ΟΣΕ


space age disco | acid rain falling in love .\nacid rain falling in love .\nPosted in blogovision with tags blogovision, john maus, m83 on 20/12/2011 by g\n01. John Maus – We Must Become The Pitiless Censors Of Ourselves\nΕίναι θεοσκότεινα και τα πάντα μυρίζουν μούχλα, ένα ντουλάπι που δεν έχει ανοίξει από το 1981. Ψαχουλεύω στα τυφλά, θέλω να καταλάβω που βρίσκομαι, πώς φεύγουν από εδώ μέσα. Σκλήθρες και σκουριασμένες πρόκες ανοίγουν πληγές στα δάχτυλα μου. Είμαι σφραγισμένος μέσα σε ένα ορθογώνιο ξύλινο κουτί και μυρίζω τον πανικό μου, σκατά και κάτουρο και παγωμένος ιδρώτας. Το σφυροκόπημα που ακούω είναι μόνο η καρδιά μου που χτυπιέται πανικόβλητη στα πλευρά μου, κόβοντας την ανάσα μου και ανακατεύοντας όλα τα όργανα μου. Κλείνω τα μάτια.\nΑνοίγω τα μάτια. Έχουν περάσει δευτερόλεπτα. Ή χρόνια. Η καρδιά μου ακόμα χτυπάει σαν τρελή. Τεντώνομαι, μέχρι να σπάσω. Ωστόσο, δεν σπάω. Τα πόδια μου δεν βρήκαν τοίχο. Περνάει ώρα, ώσπου να καταλάβω. Τα πόδια μου δεν βρήκαν τοίχο. Τα πόδια μου δεν βρήκαν τοίχο. Τα πόδια μου δεν βρήκαν τοίχο.\nΒάζω κόντρα με τα χέρια μου και σπρώχνω με όλη μου τη δύναμη. Πέφτω σαν τυφλοπόντικας με ίλιγγο, μια τρύπα μέσα στο χώμα. Μια τρύπα ως την άλλη μεριά της Γης. Πέφτω και οι πέτρες και το χώμα μου ανοίγουν πληγές στην πλάτη και τα πόδια. Χάνω τις αισθήσεις μου μα ακόμα πέφτω.\nΕίναι θεοσκότεινα και τα πάντα μυρίζουν μούχλα. Σηκώνομαι και στα τυφλά νιώθω μια ντροπαλή ριπή αέρα. Σαν σκυλί στο κυνήγι την παίρνω από πίσω. Η σπηλιά είναι μικρή και σύντομα βλέπω φως στο βάθος. Τρέχω φωνάζοντας από χαρά.\nΒρέχει μα δε με νοιάζει. Η καρδιά μου χτυπιέται πανηγυρικά στα πλευρά μου και βήχω σαν φυματικός από το φρέσκο οξυγόνο. Πέφτω στα γόνατα και πεθαίνω ευτυχισμένος.\nΞύπνησα σε ένα δωμάτιο νοσοκομείου. Δεν ήξερα κανέναν γύρω μου. Η τελευταία εικόνα που έχω στο μυαλό μου είναι με εμένα στα γρασίδια και τις δαιμονισμένες σειρήνες. Στο δωμάτιο είναι δύο μικρά παιδιά που φωνάζουν “Παππού κάνε γρήγορα, ονειρευόμαστε”. Αλλά εγώ δεν έχω εγγόνια, δεν είχα καν παιδιά. Ζαλίζομαι, δεν καταλαβαίνω τι γίνεται, το μυαλό μου είναι διαλυμένο, το σώμα μου βαρύ από τους 82 χειμώνες. Νοιώθω έναν πόνο στο στήθος, βλέπω την χοντρή νοσοκόμα απ’το γηροκομείο να πλησιάζει, τα παιδιά φωνάζουν ξανά “Παππού κάνε γρήγορα, ονειρευόμαστε” και εκεί άρχισα να καταλαβαίνω ότι δεν είχα πάει ποτέ στο Los Angeles, ούτε στο Newark, δεν δούλεψα ποτέ στο National Geographic, ούτε στο Βατικανό, ούτε περίμενα ποτέ κανέναν στα μπαρ, δάκρυα αρχίζουν να κυλούν στις ρυτίδες κάτω από τα μάτια, τα Άγρια Θηρία ήταν της φαντασίας μου, δεν είχα ταξιδέψει στο διάστημα, δεν είχα κάνει τίποτα από όλα αυτά. Για χρόνια ολόκληρα βρίσκομαι σ’αυτό το νοσοκομείο και τα παιδιά φωνάζουν πάλι “Βιάσου Παππού, ονειρευόμαστε” και ο πόνος στο στήθος γίνεται ακόμη πιο έντονος, βήχω δυνατά, μου έρχονται μπερδεμένες εικόνες στο μυαλό, τα ιατρικά μηχανήματα βουίζουν, η χοντρή νοσοκόμα έχει σκάσει στα γέλια, διάολε δεν γνώρισα ποτέ κανέναν “booze” Τζο, o Tom ποτέ δεν επέστρεψε στο μπαρ και τα γυρίσματα με το κύριο Sergio ήταν στα όνειρά μου, τα μηχανήματα βουίζουν παρατεταμένα, o πόνος στο στήθος έχει γίνει αφόρητος, τα μηχανήματα σταματάνε. “Βιάσου Παππού, Ονειρεύεσαι”\nΟ Messier 83 είναι ένας γαλαξίας που απέχει 15 χιλιάδες έτη φωτός από την γη, κατοικείται από ανθρώπους χωρίς οικογένεια που είναι καταδικασμένοι να ονειρεύονται μέχρι το τέλος του κόσμου.\n03. Kate Bush – 50 Words For Snow\n04. HTRK – Work (Work, Work)\n05. Washed Out – Within And Without\n06. Bon Iver – Bon Iver\n07. Sbtrkt – Sbtrkt\n08. Moritz Von Oswald Trio – Horizontal Structures\n09. Oneohtrix Point Never – Replica\n10. Kuedo – Severant\n11. Thundercat – The Golden Age Of Apocalypse\n12. Young Galaxy – Shapeshifting\n13. Wooden Shjips – West\n14. The Kilimanjaro Darkjazz Ensemble – From The Stairwell\n15. EMA – Past Life Martyred Saints\n16. Siriusmo – Mosaik\n17. The Rapture – In The Grace Of Your Love\n18. James Blake – James Blake\n19. Zombi – Escape Velocity\n20. Gatto Fritto – Gatto Fritto\n01. M83 – Hurry Up, We’re Dreaming\n02. Bibio – Mind Bokeh\n03. Blue Daisy – The Sunday Gift\n05. Anna Calvi – Anna Calvi\n06. The Strokes – Angles\n07. Radiohead – King Of Limbs\n08. Mayer Hawthorne – How Do You Do\n09. Nicolas Jaar – Space Is Only Noise\n10. Tom Waits – Bad As Me\n11. Battles – Gloss Drop\n12. Danger Mouse & Danielle Luppi – Rome\n13. Booker T. Jones – The Road From Memphis\n14. Wild Beasts – Smother\n15. John Maus – We Must Become The Pitiless Censors Of Ourselves\n16. Ancient Astronauts – In Bass And Time\n17. James Blake – James Blake\n18. Isolée – Well Spent Youth\n19. O’Death – O’Death\n20. Thundercat – The Golden Year of The Apocalypse\nPosted in blogovision with tags bibio, blogovision, wild beasts on 19/12/2011 by g\nΤο τέλος δεν έρχεται ποτέ. Το τέλος δεν έρχεται ποτέ αρκετά γρήγορα. Το τέλος δεν έρχεται ποτέ αρκετά γρήγορα.\nΠερπατάω στη Σόλωνος κι είναι 3 το πρωί. Βλέπω μια πουτάνα στη γωνία της Ασκληπιού. Είναι πανέμορφη, δροσερή, ψεύτικη. Ξέρω ότι είναι ψεύτικη, αλλά δε με νοιάζει. Θέλω να της μιλήσω αλλά δεν ξέρω τι θέλω να της πω. Την κοιτάω επίμονα και με κοιτάει κι αυτή. Μου χαμογελάει κι αυτή, αλλά ξέρω γιατί. Κλείνω τα μάτια με δύναμη, τα ανοίγω πάλι και συνεχίζω να ανεβαίνω τη Σόλωνος.\nΈχω φτάσει στη Μητροπόλεως και στην Καλαμιώτου και στην Κολοκοτρώνη. Κάνει ζέστη και μυρίζει φρεσκοκομμένο χόρτο. Δεν έχει κίνηση. Ανεβαίνω την Κοραή και τη Ρήγα Φερραίου και την σκέφτομαι ακόμα. Περνάω την Ιπποκράτους και το παίρνω απόφαση. “Θέλω να σε βγάλω μια φωτογραφία” “Εδώ;” “Εδώ, τώρα” “Εντάξει”.\nΦτάνω στη Σόλωνος ξανά και έχει φύγει.\nΚάθομαι στο σκαλοπάτι της εισόδου μιας πολυκατοικίας. Νιώθω απόλυτα μαλάκας. Τι περίμενα; Γιατί δεν της μίλησα πριν; Και αν της μιλούσα, τι θα έλεγα; Και τι θα έλεγε αυτή; Κοιτάζω το πεζοδρόμιο και τα άδεια ταξί που περνάνε αργά και μου ανάβουν φώτα. Κοντεύει πέντε και αρχίζει να ξημερώνει. Δεν ήρθε ποτέ.\nΣτο τέλος δεν έρχεται ποτέ. Στο τέλος δεν έρχεται ποτέ.\nΝα πάνε όλοι να πνιγούνε. Ξέρω ότι θα έχουν καλέσει ήδη την αστυνομία, την πυροσβεστική και δεν ξέρω και’γω ποιον άλλον αλλά με τέτοιον ήλιο δεν καθόμουν κλεισμένος στο γηροκομείο. Μετά από υπερπροσπάθεια, πήδηξα τον φράχτη, κάλεσα ένα ταξί και χάθηκα στην εξοχή. 82 χρονών είμαι διάολε, άλλες πόσες ηλιόλουστες μέρες να έχω μπροστά μου για να ακούσω Bibio στην εξοχή;\nΤο ταξί με άφησε στην μέση του πουθενά, κάπου που είχε μόνο γρασίδι, ατελείωτο καταπράσινο λειβάδι, σαν σε διαφήμιση. Και τώρα μπορούνε να πάνε στο διάολο όλοι. Η χοντρή νοσοκόμα που μου καρφώνει κάθε πρωί τις ενέσεις, ο γερό Τζο, αυτός ο καταραμένος αρρωστιάρης που είναι ο χειρότερος παρτενέρ που είχα ποτέ στο μπριτζ, ο διευθυντής αυτής της τρώγλης που θέλει να το λέμε «γηροκομείο», να πάνε στο διάολο όλοι. Οι περισσότεροι από εκεί μέσα απέκτησαν στην ζωή τους από δυο-τρια παιδιά και έναν καρκίνο, εγώ απέκτησα συνολικά τρεις καρκίνους και κανένα παιδί, κατέχω το χάισκορ μιζέριας του γηροκομείου. Γι’αυτο τους μισώ.\nΣήμερα ήταν το επισκεπτήριο. Η μόνη επίσκεψη που θα μπορούσα να έχω θα ήταν από την γάτα αλλά η γάτα έχει πεθάνει εδώ και δέκα χρόνια, άσε που φοβάται και τα αεροπλάνα. Έτσι ήρθα στα γρασίδια. Τα κατάφερα καλά ως εδώ αλλά τώρα αρχίζω να ζαλίζομαι. Μου λείπουν μάλλον αυτά τα κωλοχάπια που με ποτίζουν στο γηροκομείο. Ακούω κάτι σειρήνες.\nΣτο 95% των εκλογικών τμημάτων της περιφέρειας, έλαβον:\nPosted in blogovision with tags blogovision, blue daisy, kate bush on 18/12/2011 by g\nΤο φεγγάρι σμίλευε εδώ και ώρα σκιές πίσω της και μπροστά της. Είχε χαθεί αλλά δεν μπορούσε να σταματήσει. Δεν ήθελε να γυρίσει πίσω, ούτε και ήξερε που ήταν το “πίσω”, τώρα πια. Απορροφούσε τον ήχο του σκοταδιού, του χιονιού που ράγιζε στα βήματά της. Αυτή ήταν η πατρίδα της.\nΤο Μαύρο της Νύχτας: απόχρωση του μαύρου που συναντάται κατά τους μήνες Δεκέμβριο και Ιανουάριο. Συνοδεύεται από πολικό ψύχος, καθαρό ουρανό με ιδιαιτέρα φωτεινό τον αστερισμό της Κασσιόπης. Το χρώμα αυτό είναι εντονότερο σε μικρά στενά στο κέντρο του Μπρίστολ, σε μουχλιασμένα υπόγεια παλιών σφαγείων και στην μέση του ωκεανού.\nΤο Μαύρο του Καπνού: απόχρωση του μαύρου που συναντάται κατά τις βράδυνες ώρες. Δεν είναι τόσο έντονο όσο το Μαύρο της Νύχτας αλλά έχουν παρόμοιες παρενέργειες για τον οργανισμό των ανθρώπων. Δεν έχει καταγραφεί ποτέ από κάμερα, είναι άοσμο και αν συνδυαστεί με το Μαύρο της Νύχτας έχει πολύ επικίνδυνα -έως και θανάσιμα- αποτελέσματα.\nΤο Μαύρο της Μπλε Μαργαρίτας: απόχρωση του μαύρου που συναντάται κυρίως σε ηχοπαλέτες. Μπορεί να νεκρώσει το στέλεχος του εγκεφάλου που είναι υπεύθυνο για την ακοή ή να οδηγήσει σε σχιζοφρένεια. Εάν εμφανιστεί ξημερώματα Κυριακής στον ίδιο χώρο μαζί με το Μαύρο της Νύχτας και το Μαύρο του Καπνού, εικάζεται ότι δημιουργείται το εξαιρετικά σπάνιο «Μαύρο Ουράνιο Τόξο», το οποίο όταν το δεις ακούς όλα όσα έχεις ακούσει στην ζωή σου σε fast forward και μετά πεθαίνεις ή κερδίζεις την αθανασία.\nΤι καλύτερο κυριακάτικο δώρο από ένα παιχνίδι μεταξύ θανάτου και αθανασίας\nΣτο 90% των εκλογικών τμημάτων της περιφέρειας, έλαβον:\nPosted in blogovision with tags blogovision, bon iver, htrk on 17/12/2011 by g\nΈνιωθε την τραχιά επιφάνεια του μπετόν να τον αγκαλιάζει. Ήταν ξαπλωμένος. γυμνός, τα χέρια του δεμένα στη μέση του. Πονούσε κι ήταν μόνος.\nΦώναξε. Η ηχώ άργησε να γυρίσει. Φώναξε, ξανά και ξανά, ώσπου η χασμωδία από την αντανάκλαση της φωνής του να γεμίσει το χώρο, ανατροφοδοτούμενη και αυτοπολλαπλασιαζόμενη και επιταχυνόμενη και παλλόμενη, κάνοντας τους τοίχους να τρέμουν και την οροφή να θρυμματίζεται και ανοίγοντας ρωγμές στο δάπεδο και πέφτοντας μέσα τους για πάντα, φωνάζοντας πάντα, νιώθοντας τον αέρα να γλιστράει από μέσα του καθώς έπεφτε, μέχρι που προσγειώθηκε.\nΈνιωθε την τραχιά επιφάνεια του μπετόν να τον αγκαλιάζει.\nΣτον παγωμένο αμερικάνικο βορρά, περνώντας χιονισμένα λιβάδια και αχανή δάση με οξιές , διερχόμενος ανάμεσα από την μεγάλη λίμνη και το πνεύμα της Καφέ Αρκούδας, μυρίζοντας το πετρέλαιο από τα αλυσοπρίονα των ξυλοκόπων και ακούγοντας τους ψιθύρους των γερακιών, ανοίγοντας δρόμο ανάμεσα σε λάσπες και σαπισμένα φύλλα, κάποια στιγμή φτάνεις στην Καλύβα που έμεινε ο Τζάστιν, στο βορειοανατολικό Γουισκόνσιν.\nΗ Καλύβα έχει γίνει πλέον μουσείο. Μπορείς να δεις τα υπολείμματα από την χειμερία νάρκη του Τζάστιν μέσα σε γυάλες. Καμένα καρό πουκάμισα, τρύπια μάλλινα σκουφιά, κάτι καφέ ξεχαρβαλωμένες αρβύλες, πολλές σπασμένες κιθάρες, έναν κουβά χάπια και μερικά διαλυμένα μπισκότα. Ο επισκέπτης μπαίνοντας στο μουσείο πρέπει να βγάλει τα παπούτσια του, να σταματήσει τις όποιες ομιλίες και απλά να ακούει την μουσική που παίζει από τα ηχεία.\nΟ Τζάστιν έμεινε στην καλύβα για τέσσερις μήνες. Έφυγε, αφήνοντας πίσω του κάτι κορδόνια σε σχήμα θηλιάς να κρέμονται από το ταβάνι, για να φανταζόμαστε τι μπορεί να είχε ζήσει.\nΣτο 85% των εκλογικών τμημάτων της περιφέρειας, έλαβον:\nPosted in blogovision with tags anna calvi, blogovision, washed out on 16/12/2011 by g\nΊσως είχε πιει λίγο περισσότερο από όσο έπρεπε. Τρέκλιζε και χαμογελούσε ένα κλικ περισσότερο από όσο ήταν κοινωνικά αποδεκτό, αλλά δεν την ένοιαζε, εδώ και τουλάχιστον δυο ποτά.\nΤον έψαχνε στο πλήθος. Αν και κόντευε να βγει ο ήλιος πια, το πάρτυ δεν έλεγε να σταματήσει. Στο τέλος, είδε την πλάτη του και κινήθηκε αποφασιστικά προς το μέρος του. Στάθηκε δίπλα του και χάιδεψε ντροπαλά το χέρι του. Δεν αντέδρασε.\nΈμεινε μερικά λεπτά δίπλα του ενώ ο ορίζοντας άλλαζε γρήγορα χρώμα από μαβί σε κοκκινωπό και μετά γαλάζιο με μια υποψία χρυσού. Συνέχισε να του χαϊδεύει το χέρι, αλλά αυτός συνέχισε να μην αντιδρά αλλά να κοιτά παγωμένος τον ορίζοντα.\nΈκανε δυο βήματα μπρος και γύρισε να τον κοιτάξει. Είχε κλείσει τα μάτια και ανέπνεε βαριά, δύσκολα, από το στόμα. Ακούμπησε τα δάχτυλά της στα χείλη του. Άνοιξε τα μάτια. Χαμογέλασε. Χαμογέλασε κι αυτή. Ξημέρωσε.\nAnna Calvi - Anna Calvi Download: Anna%20Calvi%20-%2007%20-%20Blackout.mp3\nO “booze” Τζο. Μέθυσος του κερατά, παντρεμένος τρεις φορές με κάτι μισοναρκωμένες νεράιδες της νύχτας. Δήλωνε «μάνατζερ νέων καλλιτεχνών» αλλά στην πραγματικότητα ήταν απλά ο ιδιοκτήτης αυτής της τρώγλης που ήθελε να το λέμε «μπαρ», στο κέντρο του Λονδίνου.\nΟ «αλογομούρης» Πητ. Γνωστός θαμώνας του ιπποδρόμου, είχε χάσει όλη την περιουσία του στα γκανιάν, δεν παντρεύτηκε ποτέ αλλά την είχε πέσει στον μισό γυναικείο πληθυσμό του Λονδίνου. Ο Τζο, έφερνε στο μαγαζί για οντισιόν δεκαοχτάχρονες που ριμαδοπαίζανε κιθάρα, ο Πητ την έπεφτε σε όποια έβρισκε, «θα σε κάνουμε την νέα PJ Harvey» της έταζε, μερικές το πιστεύανε. Ο Τζο και ο Πητ, δυο λεκέδες, στο πιο τελειωμένο μπαρ στο κέντρο του Λονδίνου και εγώ κάπου εκεί, να αλλάζω τασάκια.\nΌταν μπήκε η Άννα στο μαγαζί ο Τζο ξερνούσε πίσω στην αυλή έτσι ο Πητ έκανε κατευθείαν «μπάσιμο», άρχισε να την πιάνει από την μέση. Αποτυχία Νο.1. Η Άννα ανέβηκε στην σκηνή. Ο Τζο γύρισε και της έκανε νόημα να ξεκινήσει να παίζει. Στο τέλος του τραγουδιού, ο Τζο δεν πίστευε αυτό που είχε ακούσει. «Συμβόλαιο, 50 χιλιάδες λίρες στο χέρι».\nΗ Άννα δεν αποκρίθηκε. Μάζεψε την κιθάρα, έφτυσε τον Πητ στο πρόσωπο και έφυγε. Αποτυχία Νο.2.\nΣτο 80% των εκλογικών τμημάτων της περιφέρειας, έλαβον:\nPosted in blogovision with tags blogovision, bon iver, strokes on 15/12/2011 by g\nΞημέρωνε. Οδηγούσε. Ο ήλιος δεν είχε βγει ακόμα. Τα μάτια του ήταν ανοιχτά, αλλά μόλις και μετά βίας. Κοίταξε το ρολόι του και συνειδητοποίησε ότι είχε κλείσει δώδεκα ώρες στο τιμόνι. Όταν έστρεψε το βλέμμα του πάλι στο δρόμο, συνειδητοποίησε ότι ήταν πολύ αργά πια. Μόλις και μετά βίας πρόλαβε να ψαχουλέψει με το δεξί του χέρι και να βεβαιωθεί ότι η ζώνη του ήταν στη θέση της.\nΣουρούπωνε. Ήταν ακόμα στη θέση του οδηγού και μόλις άνοιγε τα μάτια. Του πήρε μερικά λεπτά να θυμηθεί τι είχε γίνει. Και μετά είδε μπροστά του τον βράχο και θυμήθηκε. Ένας τεράστιος βράχος είχε κλείσει το δρόμο. Τον είδε τελευταία στιγμή, πολύ αργά για να κάνει οτιδήποτε. Είχε κλείσει τα μάτια αλλά δεν είδε τη ζωή του να περνάει σαν ταινία. Είχε δει μόνο την αυλή του παλιού του σχολείου, άδεια.\nΜε αργές, διστακτικές κινήσεις έβγαλε τη ζώνη του. Βγήκε από το αυτοκίνητο τρεκλίζοντας. Κρύωνε και διψούσε. Το τηλέφωνο του δεν είχε σήμα. Πήρε μια κουβέρτα από το πορτ-μπαγκάζ, την άπλωσε στο δρόμο, δίπλα στο κατεστραμμένο αυτοκίνητο και τυλίχτηκε για να ζεσταθεί. Κρύωνε, ακόμα, και διψούσε.\nΞημέρωνε. Δεν κρύωνε, πια, ούτε και διψούσε.\nΚανείς δεν μπορούσε να αμφισβητήσει ότι ο Fernando ήταν εξαιρετικά ταλαντούχος. Δεν έφτανε όμως μόνο αυτό. Πίσω από τον ροκ σταρ κρυβόταν ο δαιμόνιος ατζέντης του, ο Fats, o άνθρωπος που του έκλεισε το πιο σημαντικό και ταυτόχρονα μοιραίο ραντεβού της ζωής του.\nΟ Fernando έφτασε πιωμένος και αργοπορημένος, ως συνήθως. Το ραντεβού του ήταν ήδη εκεί. Η συνάντηση κράτησε λιγότερο από δύο λεπτά. “Θέλω να μου προσφέρεις το αντίθετο από αυτό που προσέφερες στον Ντόριαν Γκρέι”. “I can do that” αποκρίθηκε η σκοτεινή φιγούρα και εκεί οι δρόμοι τους χώρισαν. Αρχές 2001, ήταν η μέρα που ο Fernandoπήρε μια δύσκολη απόφαση.\nΣτα χρόνια που ακολούθησαν η επιτυχία του Fernando δεν είχε προηγούμενο. Sold out συναυλίες, παγκόσμια αναγνώριση, αλλά όλα αυτά με ένα τίμημα. Ο Fernando γερνούσε με απίστευτη ταχύτητα ενώ οι δίσκοι του παρέμεναν για πάντα νέοι. Τα μαλλιά του άρχισαν να ασπρίζουν, να πέφτουν, η καρδιά του άρχισε να χάνει παλμούς όμως οι δίσκοι του έμεναν για πάντα 18 χρονών. Ο Fernando άρχισε να ξεχνάει, να χάνει την ακοή του, να τρεκλίζει, τα χρόνια περνούσαν σαν αστραπή, την ώρα που οι δίσκοι του απολάμβαναν την αιώνια εφηβεία, κάνανε roadtrip στην ανατολική όχθη και μαθητές τους φιλούσαν στο εξώφυλλο.\nΚαθισμένος σε αναπηρικό καροτσάκι, αργοπεθαίνοντας, κοιτούσε στην τηλεόραση τις πωλήσεις των δίσκων του να καταγράφουν νέα ρεκόρ και έσκασε στα γέλια.\nΣτο 75% των εκλογικών τμημάτων της περιφέρειας, έλαβον:\nPosted in blogovision with tags blogovision, radiohead, sbtrkt on 14/12/2011 by g\nΜε το που σκοτείνιασε, έφυγε από το σπίτι και κατηφόρισε στο κέντρο της πόλης, σε ένα ημιερειπωμένο νεοκλασικό, από αυτά που λιγουρεύονται οι μεσίτες και δεν πουλάνε οι γιαγιάδες που τα κληρονόμησαν για “συναισθηματικούς λόγους”. Χτύπησε 2 φορές το ρόπτρο, μέτρησε 5 δευτερόλεπτα χτυπώντας το πόδι του στο πλατύσκαλο και ξαναχτύπησε άλλες 3 φορές. Η πόρτα άνοιξε αθόρυβα και κοιτάζοντας φευγαλέα πίσω του, σαν κλέφτης, γλίστρησε μέσα στον σκοτεινό διάδρομο.\nΔυνατή μουσική ακουγόταν από το υπόγειο και άφησε τα βαριά χτυπήματα του μπάσου να οδηγήσουν τα βήματά του. Δυο σκάλες κάτω, σταμάτησε μπροστά σε ακόμα μια κλειστή πόρτα. Χτύπησε πάλι συνωμοτικά και περίμενε. Δυο λεπτά αργότερα, ένας τύπος με πλάτες φαρδιές τουλάχιστον όσο η πόρτα που άνοιξε στάθηκε μπροστά του. “Τι θες;’ “Είμαι εδώ για το παιχνίδι” “Ποιο παιχνίδι;” “Ένα είναι το παιχνίδι” “Περάστε”.\nΜπράβος και πόρτα χάθηκαν στο σκοτάδι πίσω του. Η μουσική ήταν πια εκκωφαντική. Έφτασε σε μια αίθουσα γεμάτη κόσμο που όρθιος ούρλιαζε γύρω από ένα μικρό ξύλινο τραπέζι με 2 καρέκλες. Στις καρέκλες κάθονταν δυο καχεκτικοί, μικροκαμωμένοι τύποι, όχι πάνω από 25 χρονών και ανάμεσα τους μια σκακιέρα.\nΤο πλήθος άνοιξε δρόμο για να περάσει. Έκατσε στη μοναδική καρέκλα μπροστά από το τραπέζι, ενώ στην αίθουσα απλώθηκε νεκρική σιγή. Κοίταξε τους σκακιστές και κούνησε ανεπαίσθητα το κεφάλι του. Ο λευκός προχώρησε το πιόνι του βασιλιά του δυο τετράγωνα μπροστά, ενώ το πλήθος άρχισε να ουρλιάζει στοιχήματα.\nRadiohead – The King of Limbs Image\nΕίχε αρχίσει να σουρουπώνει στο Βατικανό, εγώ άναβα και έριχνα καντήλια, όταν ξαφνικά είδα να βγαίνει ο άσπρος καπνός. Habemus Papam. Μετά από 15 ημέρες και άλλες τόσες νύχτες, ο αρχηγός του Κολλεγίου των Καρδιναλίων ανακοίνωσε την εκλογή του νέου Πάπα, του βρετανού Θωμά ΙΟ’, μια αμφιλεγόμενη επιλογή όπως έδειξε η ιστορία.\nΤα πρώτα χρόνια, ο Πάπας Θωμάς ΙΟ’ ήταν ότι καλύτερο είχε επιδείξει ποτέ η Καθολική Εκκλησία. Με δύο θαύματα στο ενεργητικό του, αγαπητός στον κόσμο, τα έσοδα του Βατικανού είχαν εκτοξευθεί και φαινόταν πως ποτέ κανείς δεν επρόκειτο να τον αμφισβητήσει παρά μόνο ο ίδιος ο θεός.\nΤα χρόνια πέρασαν, ο Θωμάς ΙΟ’ άρχισε να κάνει ανοίγματα σε άλλες θρησκείες, να προωθεί αλλαγές σε εδάφια της Βίβλου, πράξεις που ο σκληρός πυρήνας των συντηρητικών πιστών δεν είδε με καλό μάτι. Οι πιστοί άρχισαν να δυσανασχετούν. Μέσα σε 10 μόλις χρόνια είχαν ξεχάσει τα θαύματά του, ξέχασαν ότι ίσως ήταν ο καλύτερος Πάπας που πέρασε ποτέ από το Βατικανό και το κυριότερο, ότι ο Πάπας είναι αλάθητός.\nΟ Πάπας Θωμάς ΙΟ’ ορθώς έκανε το άνοιγμα σε άλλες θρησκείες, σωστά προσπάθησε να φέρει την ανανέωση, ασχέτως εάν τα κατάφερε. Αλλά στο φινάλε, τι βάρος έχει η άποψή μου; Εγώ είμαι ένας απλός καντηλανάφτης.\nΣτο 70% των εκλογικών τμημάτων της περιφέρειας, έλαβον:\na ki(n)d of lsd\nSATORi iN ATHENS\nthat cat that barks like that mouse\nthe wise arawa\nTowers, Open Fire!\nspaceagedisco on last.fm\nCategories\tamusing (4)\nBlog at WordPress.com. Theme: Black-LetterHead by Ulysses Ronquillo.\tspace age disco\tBlog at WordPress.com. Theme: Black-LetterHead.\tFollow\nFollow “space age disco”


Skotlando, Hispanujo kaj Eŭropunio / Γνώμες / Φόρουμ - lernu.net\nαπό Zam_franca, 2 Ιανουαρίου 2021\nZam_franca (Επισκόπηση προφίλ) 2 Ιανουαρίου 2021 - 8:39:16 μ.μ.\nAltebrilas (Επισκόπηση προφίλ) 3 Ιανουαρίου 2021 - 6:59:21 μ.μ.\nZam_franca (Επισκόπηση προφίλ) 3 Ιανουαρίου 2021 - 7:37:25 μ.μ.\nderverwandte (Επισκόπηση προφίλ) 5 Ιανουαρίου 2021 - 8:29:00 π.μ.\nZam_franca (Επισκόπηση προφίλ) 5 Ιανουαρίου 2021 - 9:43:54 π.μ.\nAltebrilas (Επισκόπηση προφίλ) 5 Ιανουαρίου 2021 - 10:55:22 π.μ.\nZam_franca (Επισκόπηση προφίλ) 5 Ιανουαρίου 2021 - 11:23:36 π.μ.\nMatthias_sauvergeat (Επισκόπηση προφίλ) 16 Ιανουαρίου 2021 - 10:11:24 π.μ.\nthyrolf (Επισκόπηση προφίλ) 16 Ιανουαρίου 2021 - 11:08:31 π.μ.\nZam_franca (Επισκόπηση προφίλ) 16 Ιανουαρίου 2021 - 3:05:01 μ.μ.


Τελικά το «ψεύτικο» αριστούργημα του Botticelli είναι γνήσιο | clickatlife\nΗ ενδελεχής ανάλυση στη χρήση των χρωμάτων έδειξε πως πρόκειται για ένα γνήσιο αντίγραφο της «Παναγίας του ροδιού».\nΈνας πίνακας που για πολλά χρόνια είχε θεωρηθεί απομίμηση ενός έργου του Sandro Botticelli τελικά φαίνεται πως είναι ένα σπάνιο γνήσιο έργο που δημιουργήθηκε στο εργαστήρι του Αναγεννησιακού καλλιτέχνη. Το έργο με την Παναγία του ροδιού, θεωρήθηκε ως ένα κακής ποιότητας αντίγραφο επειδή σε πολλά σημεία υπήρχε πολύ βερνίκι και λιγότερη λεπτομέρεια από το μεγαλύτερο, πρωτότυπο έργο που βρίσκεται στην Φλωρεντία.\nΜετά από έρευνα που έγινε στο πίνακα και ανάλυση των χρωμάτων στα πλαίσια συντήρησής του, ερευνητές κατέληξαν στο συμπέρασμα πως το έργο όντως φιλοτεχνήθηκε στο εργαστήρι του Botticelli στην Φλωρεντία τον 15ο αιώνα.\n«Το να μπορέσουμε να εξετάσουμε από κοντά και να συντηρήσουμε αυτό το έργο για πρώτη φορά μετά από περισσότερα από 100 χρόνια μάς έδωσε την ευκαιρία να εξετάσουμε από κοντά τη χρήση χρωμάτων. Αμέσως πρόσεξα πως το έργο έμοιαζε εντυπωσιακά με το εργαστήριο του ίδιου του Botticelli. Στιλιστικά ήταν πολύ όμοιο για να είναι αντίγραφο, ήταν η κατάλληλη περίοδος, ήταν τεχνικά σωστό και ήταν ζωγραφισμένο σε λεύκα, ένα σύνηθες υλικό για την εποχή» σχολίασε η συντηρήτρια τέχνης, Rachel Turnbull.\nΑφού αφαιρέθηκε το κιτρινισμένο βερνίκι, με τη χρήση υπέρυθρων και ακτίνων χ αποκάλυψαν τα προσχέδια και τις αλλαγές που έγιναν στην σύνθεση του τελικού έργου, κάτι το οποίο δεν συνηθίζεται σε αντίγραφα, οδηγώντας έτσι τους Βρετανούς ερευνητές και συντηρητές τέχνης στο συμπέρασμα πως το έργο είναι γνήσιο.\nΤο έργο φιλοτεχνήθηκε το 1487 και απεικονίζει την Παναγία με τον Χριστό περιστοιχισμένους από τέσσερις αγγέλους. Ο έμπορος διαμαντιών, Julius Wernher, το αγόρασε το 1897 και αργότερα το δάνεισε στην Επιτροπή ιστορικών κτιρίων και μνημείων της Αγγλίας. Η μεγαλύτερη και πιο γνωστή εκδοχή του έργου βρίσκεται στην πινακοθήκη Uffizi της Φλωρεντίας.


Ένα ρολόι που δε μοιάζει με κανένα άλλο | iSquare\nΤο Apple Watch είναι ο καλύτερος σύμμαχος υγείας και σε κινητοποιεί να βάλεις την άσκηση στη ζωή σου. Όλα απευθείας από τον καρπό σου.\nΤο Apple Watch ορίζει τρεις Κύκλους Δραστηριότητας, ώστε να παρακολουθεί και να καταγράφει τους τρόπους που κινείσαι κάθε μέρα. Βάσει αυτών των καταγραφών οι τρεις κύκλοι Ορθοστασία, Κίνηση και Άσκηση προσαρμόζονται στις ξεχωριστές ανάγκες κάθε ατόμου. Με τον τρόπο γνωρίζεις αν κάνεις υπερβολικά καθιστική ζωή, μετράς τις θερμίδες που καις και βλέπεις πόσα λεπτά άσκησης έκανες. Μπορείς, μάλιστα, να μοιράζεσαι τους κύκλους σου με φίλους, ενώ οι διαγωνισμοί Δραστηριότητας και η έξυπνη καθοδήγηση, σε παρακινούν κάθε φορά που το έχεις ανάγκη.\nΤο Apple Watch επιτρέπει την παρακολούθηση δεδομένων από δημοφιλείς προπονήσεις, όπως γιόγκα, ποδηλασία, κολύμβηση και διαλειμματική προπόνηση υψηλής έντασης. Μπορείς να βλέπεις τις διαδρομές που διανύεις τρέχοντας με προηγμένες λειτουργίες για δρομείς, όπως ο ρυθμός βημάτων και οι ειδοποιήσεις ρυθμού. Επιπλέον, έχεις τη δυνατότητα να ζευγοποιήσεις το ρολόι του ασύρματα με συμβατό εξοπλισμό γυμναστηρίου και να συγχρονίσεις την αγαπημένη σου playlist!\nΤο Apple Watch σου δίνει τη δυνατότητα παρακολούθησης της καρδιακής σου λειτουργίας και στέλνει ειδοποιήσεις όταν ανιχνεύονται ασυνήθιστα υψηλοί ή χαμηλοί παλμοί, ενώ είναι το πρώτο wearable που επιτρέπει την πραγματοποίηση ηλεκτροκαρδιογραφήματος (ΗΚΓ), απευθείας από τον καρπό σου. Τα αποτελέσματα ΗΚΓ αποθηκεύονται στην εφαρμογή «Υγεία» του iPhone και μπορούν να κοινοποιηθούν άμεσα στον γιατρό σου.\nΑπόκτησέ το από 479€!


Παρασκευή 02/11/2018 - 14:50\nΣτα 121 MW από τα τέλη Σεπτεμβρίου φθάνει η συνολική χωρητικότητα των φωτοβολταϊκών εγκαταστάσεων της κρατικής υπηρεσίας για την ενεργειακή απόδοση και εξοικονόμηση ενέργειας της Ουκρανίας.\nΣτο τέλος Ιουνίου, η συνολική χωρητικότητα ανήλθε σε περίπου 90 MW, ενώ στα τέλη του προηγούμενου τριμήνου ήταν 63 MW. Αυτό σημαίνει ότι σχεδόν το ήμισυ της συνολικής χωρητικότητας αναπτύχθηκε μόνο στα τελευταία δύο τρίμηνα και ότι η τρέχουσα τριμηνιαία τάση ανάπτυξης είναι περίπου 30 MW.\nΣυνολικά, κατά το τέλος του τελευταίου τριμήνου εγκαταστάθηκαν περίπου 6.000 φωτοβολταϊκά συστήματα στα οποία οι νέες προσθήκες ανήλθαν σε 1.371. Αυτό συγκρίνεται με 3.553 έργα στο τέλος Μαρτίου και περίπου 200 νέα έργα το πρώτο τρίμηνο του 2017.\nΟι συνολικές επενδύσεις σε αυτό το τμήμα της αγοράς, ανήλθαν συνολικά σε 120 εκατομμύρια ευρώ.\nΟ μηχανισμός καθαρής μέτρησης της Ουκρανίας, ο οποίος είναι ανοικτός σε φωτοβολταϊκές εγκαταστάσεις ισχύος μέχρι 30 kW, εισήχθη με τον νόμο αριθ. 514-VIII, ο οποίος τέθηκε σε ισχύ τον Απρίλιο του 2015.


Η παράσταση «Λουκρητία η Εταίρα / η Αγία» στο Θέατρο Αυλαία | goTHESS.gr Top\nΗ παράσταση «Λουκρητία η Εταίρα / η Αγία» στο Θέατρο Αυλαία\nΜετά το Oxford Playhouse στην Οξφόρδη και το Cockpit στο Λονδίνο\nΚαθώς η Λουκρητία θυμάται τα γεγονότα της ζωής της, μπορεί επιτέλους να σχηματίσει την ερώτηση που τόση ώρα προσπαθεί να αρθρώσει – «Πού πηγαίνουν οι Ανένταχτοι;» Και ο Θεός, με τον δικό του τρόπο, της δίνει την απάντηση...\nΗ σκηνοθέτης Αναστασία Ρεβή γράφει σε σημείωμά της: «Το να μην ανήκεις δεν είναι εύκολη υπόθεση. Πρόκειται για ένα ερώτημα που παραμένει ακόμα και μετά θάνατον. Αυτός ο μονόλογος, βαθιά φεμινιστικός στον χαρακτήρα και στη γραφή του, διερευνά ακριβώς αυτό το ερώτημα. Τί γίνεται αν το καλό και το κακό, το σωστό και το λάθος, συνυπάρχουν; Η Λουκρητία Βοργία είναι μια γυναίκα που ζούσε στα άκρα. Μια γυναίκα διαφορετική, από όλες τις απόψεις και σε κάθε πτυχή της ζωής, ακόμα και μετά τον θάνατο! Ένα πλάσμα εκτός ορίων είναι από μόνο του μια πρόκληση, αν είναι θηλυκό τότε η πρόσκληση είναι διπλή... Όχι μόνο σε αυτή τη ζωή, αλλά και στην επόμενη!».\nΑπό την πλευρά της η συγγραφέας Πένυ Φυλακτάκη αναφέρει: «Για αδιευκρίνιστους λόγους, πάντα με ενδιέφερε η Λουκρητία Βοργία. Για κάποιον παράξενο λόγο ήμουν έτοιμη να υπερασπιστώ τις πράξεις και τη ζωή της, παρότι αντιπροσωπεύουν το αντίθετο απ ό,τι πιστεύω. Πρόσφατα, πολλοί ιστορικοί έχουν μετατοπίσει τις απόψεις τους, και αντί να την χαρακτηρίζουν ως αδίστακτη συνωμότρια, την βλέπουν πια ως θύμα ιστορικών περιστάσεων. Κάποιοι μάλιστα την ορίζουν προστάτιδα των Γραμμάτων και των Τεχνών, με βάση το έργο της που στήριξε καλλιτεχνικούς και φιλανθρωπικούς σκοπούς στη Φερράρα.\nΣε έναν κόσμο με γρήγορους ρυθμούς που μας αναγκάζει να βάζουμε ετικέτες σε όλα, τις οποίες αντικαθιστούμε διαρκώς, η Λουκρητία Βοργία μας καλεί να σταματήσουμε τον χρόνο και να κοιτάξουμε όλοι γύρω μας. Μετά, να κοιτάξουμε ο ένας τον άλλο. Να κοιτάξουμε ο καθένας τον εαυτό του. Και τελικά να ανέβουμε ψηλά, για να αποκτήσουμε μια καινούργια θέα. Γράφοντας αυτό το έργο σαν αφήγηση από πολλαπλές οπτικές γωνίες, δεν μπορούσα να αγνοήσω τη γλώσσα και τη δομή. Προσέγγισα το κείμενο σαν μια γλωσσική, μεταμοντέρνα πρόκληση βασισμένη στην ανατροπή, ταυτόχρονα διατηρώντας μια ισορροπία ανάμεσα στο δράμα και στην κωμωδία, την πρόκληση και την οικειότητα».\nΤο Theatre Lab Company (www.theatrelab.co.uk) δημιουργήθηκε αρχικά από Έλληνες καλλιτέχνες. Στη συνέχεια πήρε τη μορφή μιας διεθνούς θεατρικής ομάδας η οποία απαρτίζεται από καλλιτέχνες από όλο τον κόσμο, έχοντας έδρα το Λονδίνο. Αυτό που κάνει το Theatre Lab Companyνα ξεχωρίζει είναι η εικαστική και κινηματογραφική προσέγγιση στο θέατρο, οι τεχνικές σωματικού θεάτρου, ο πειραματισμός και η αναζήτηση του διαφορετικού, η δημιουργία μιας εμπειρίας που αγγίζει όλες τις αισθήσεις. Κείμενο, μουσική, εικόνα και κίνηση συνδυάζονται δυναμικά και με μοναδικό τρόπο, δημιουργώντας έργα που ξεπερνούν τα όρια της κουλτούρας, της γλώσσας, των ταμπού. Μια από τις βασικές αρχές του Theatre Lab Company είναι η προώθηση της ελληνικής τέχνης και του ελληνικού πολιτισμού. Χορηγοί του Theatre Lab Company περιλαμβάνουν το Συμβούλιο Τεχνών της Αγγλίας, το Awards For All, την Γενική Γραμματεία Απόδημου Ελληνισμού και κάποια ιδιωτικά ιδρύματα. Το Theatre Lab Company έχει προσκληθεί και έχει συμμετάσχει σε διεθνή φεστιβάλ θεάτρου στην Αβινιόν της Γαλλίας, στο Εδιμβούργο, στο Λονδίνο, στην Ελλάδα, στο Βελιγράδι, στο Δουβλίνο, στην Πράγα και στη Νέα Υόρκη.\nΣχεδιασμός Φωτισμών: Μαρίνα Κόντα\nΔευτέρα 11 και Τρίτη 12 Νοεμβρίου 2019\n12 ευρώ μειωμένο (φοιτητικό, ομαδικό, ανέργων)


Κορωνοϊός: Εκκλησιασμός χωρίς παρουσία πιστών στην Κύπρο - ΕΚΚΛΗΣΙΑ ONLINE\nΚορωνοϊός: Εκκλησιασμός χωρίς παρουσία πιστών στην Κύπρο\nΤετάρτη, 09 Δεκεμβρίου 2020 17:06\nΑρχική » ΝΕΑ » Κορωνοϊός: Εκκλησιασμός χωρίς παρουσία πιστών στην Κύπρο\nΝέα αυστηρότερα περιοριστικά μέτρα αποφάσισε σε έκτακτη συνεδρία το Υπουργικό Συμβουλίο, υπό τον Πρόεδρο της Δημοκρατίας, Νίκο Αναστασιάδη, για περιορισμό της πανδημίας Covid-19.\nΣε γενικές γραμμές αποφασίστηκε η εφαρμογή του μοντέλου Λεμεσού- Πάφου, με μικρές παραλλαγές.\nΤα επιπλέον μέτρα θα ισχύουν από μεθαύριο Παρασκευή 11 Δεκεμβρίου, στις 6 το πρωί.\nΜε βάση τον σχεδιασμό θα παραμείνουν σε εφαρμογή μέχρι τα μεσάνυκτα της 31ης Δεκεμβρίου.\nΜε βάση των εισηγήσεων των ειδικών, το Υπουργικό Συμβούλιο αποφάσισε μεταξύ άλλων ότι ο εκκλησιασμός και άλλες μορφές θρησκευτικής λατρείας σε θρησκευτικούς χώρους θα τελούνται χωρίς την παρουσία πιστών.\nΕπίσης οι Θρησκευτικές τελετές (γάμοι, βαπτίσεις, κηδείες) θα επιτρέπονται με μέγιστο αριθμό τα 10 πρόσωπα.\nΔεκ 9, 2020 Εκκλησία Online\n10 μήνες πριν ΕΚΚΛΗΣΙΑ ΚΥΠΡΟΥ, ΝΕΑHot News, εκκλησία κύπρου\nΦάρσαλα: Ξήλωσαν μέχρι και την εικόνα του Παντοκράτορα Ιερόσυλοι από εκκλησίαΔώρο Χριστουγέννων: Πώς και πότε θα δοθεί σε εργαζόμενους και άνεργους\nΚαιρός σήμερα: ΕΜΥ Έκτακτο δελτίο για Πέμπτη 28 Οκτωβρίου: Αγία Σκέπη της Θεοτόκου- Επέτειος του ΟΧΙ\nΓια να εισακουστεί η προσευχή μας, θα\nΦΕΚ ρύθμισης ασφαλούς λειτουργίας χώρων Λατρείας έως 24-05-2021\nΔώρα αγάπης προσέφεραν οι πιστοί στον Μητροπολίτη Καμερούν\nΕπιστρέφει στα καθήκοντά του ο Αρχιεπίσκοπος Κρήτης\nΕΜΥ Καιρός: Η πρόγνωση για σήμερα Κυριακή 5 Σεπτεμβρίου\nΕΜΥ ΚΑΙΡΟΣ: ο καιρός σήμερα Κυριακή 5 Σεπτεμβρίου 2021, σύμφωνα με το έκτακτο δελτίο καιρού που εξέδωσε η ΕΜΥ. Αρχικά στα νησιά του Ιονίου και προς το μεσημέρι στην Ήπειρο, τη δυτική και κεντρική Στερεά, την Πελοπόννησο, τη δυτική και κεντρική Μακεδονία και τη Θεσσαλία θα εκδηλωθούν βροχές και καταιγίδες κατά τόπους ισχυρές. Το βράδυ τα φαινόμενα στα βορειοδυτικά θα εξασθενήσουν. Τοπικές βροχές και μεμονωμένες καταιγίδες από το απόγευμα στα υπόλοιπα ηπειρωτικά, τις Σποράδες και την Εύβοια, με εξαίρεση την ανατολική Μακεδονία και τη Θράκη, όπου υπάρχει πιθανότητα πρόσκαιρων τοπικών βροχών. Γενικά αίθριος καιρός στην ανατολική νησιωτική χώρα. Οι άνεμοι θα πνέουν στα δυτικά, κεντρικά και βόρεια από ανατολικές διευθύνσεις 3 με 5 και από το βράδυ τοπικά 6 μποφόρ. Στα ανατολικά θα πνέουν από βόρειες διευθύνσεις 4 με 5, στο Αιγαίο 6 και βαθμιαία τοπικά 7 μποφόρ. Η θερμοκρασία θα σημειώσει αισθητή πτώση της τάξης των 5 με 6 ως προς τις μέγιστες τιμές της.\n28 Οκτωβρίου η Επέτειος του «ΟΧΙ»: Λόγος στην ημέρα της Αγίας Σκέπης της Υπεραγίας Θεοτόκου\nΟι λουθηρανοί, οι προτεστάντες και όλοι οι άλλοι αιρετικοί δεν τιμούν την Υπεραγία Παρθένο Μαρία. Την θεωρούν μόνο μια ευσεβή γυναίκα και βεβαίως δεν προσεύχονται σ’ αύτη. Εμείς οι ορθόδοξοι χριστιανοί πώς βλέπουμε την γήινη Μητέρα του Κυρίου και Θεού και Σωτήρος μας Ιησού Χριστού, η οποία υπηρέτησε το μέγα μυστήριο της ενανθρωπίσεως του Υιού του Θεού;\nΣυγκινεί ο ιερέας Ευάγγελος Παπουτσάκης στον αποχαιρετισμό του π. Χαράλαμπο Ζωγραφάκη\n"Μία όμορφη ψυχή, γεμάτη αγάπη και πίστη που έχει ανέβει στον ουρανό, μακριά από εμάς, αλλά πιο κοντά στο Θεό, αφήνοντας πίσω τη μοναξιά και τη θλίψη."


Αγροτικές Ειδήσεις: Κάλεσμα της Επιτροπής μπλόκων για συμμετοχή στην απεργία | agrocapital.gr\n- Να βροντοφωνάξουμε, όλοι μαζί, κατά της πολιτικής που επιβάλλει εξευτελιστικούς μισθούς και πενιχρές συντάξεις στους εργαζόμενους, βαριά φορολογία και ασφαλιστική ληστεία.\nΚάλεσμα σε όλους τους αγρότες και τους κτηνοτρόφους να πάρουν μέρος στις απεργιακές συγκεντρώσεις της 30ης Μαϊου απευθύνει μέσω ανακοίνωσης της η Πανελλαδική Επιτροπή των μπλόκων.\nΣε σχετική ανακοίνωση, αναφέρεται μεταξύ άλλων: «Πάρτε μαζικά μέρος στις απεργιακές συγκεντρώσεις στις 30 Μάη, που οργανώνουν, σ’ όλη τη χώρα, ταξικά εργατικά σωματεία.\nΣυνεχίζουμε τον πολύχρονο και σκληρό αγώνα μας ενάντια την πολιτική της ΕΕ και των ελληνικών κυβερνήσεων που συγκεντρώνει την γη και την παραγωγή στα χέρια μιας χούφτας μεγαλοεπιχειρηματιών- καπιταλιστών, οδηγώντας μας στο ξεκλήρισμα, τη φτώχεια και στην εξαθλίωση. Μέσα από του αγροτικούς συλλόγους και τις ομοσπονδίες, προετοιμαζόμαστε για το πανελλαδικό 10ήμερο αγωνιστικής δράσης στα τέλη Ιούνη – αρχές Ιούλη. Όλοι στις απεργιακές συγκεντρώσεις των ταξικών εργατικών σωματείων στις 30 Μάη.\nΌλοι στις πολύμορφες αγωνιστικές κινητοποιήσεις στα πλαίσια του πανελλαδικού αγωνιστικού 10ήμερου».


Λέχοβο - Βικιπαίδεια\n(Ανακατεύθυνση από Κοινότητα Λεχόβου)\nΣυντεταγμένες: 40°35′2″N 21°29′28″E / 40.58389°N 21.49111°E / 40.58389; 21.49111\nΤο Λέχοβο είναι ορεινή κωμόπολη, έδρα της ομώνυμης δημοτικής κοινότητας και η όποια ανήκει στην Περιφερειακή Ενότητα Φλώρινας (πρώην νομό). Έχει πληθυσμό 1.115 κατοίκων, σύμφωνα με την Απογραφή του 2011.\n1 Τοποθεσία – Διοικητική κατάσταση\n2 Ίδρυση – Όνομα\n2.1 Προέλευση ονομασίας\n3.1 Μακεδονικός αγώνας\n3.2 Β' Παγκόσμιος Πόλεμος\n3.3 Εθνική αντίσταση\n4 Οικονομία - Ασχολίες κατοίκων\n5.1 Ενωτικός Σύλλογος Λεχοβιτών «ο Προφήτης Ηλίας»\n5.3 Μέσα ενημέρωσης\n8.1 Φυσιολατρικός Σύλλογος\n9 Αξιόλογοι Λεχοβίτες\nΤοποθεσία – Διοικητική κατάσταση[Επεξεργασία | επεξεργασία κώδικα]\nΤο Λέχοβο βρίσκεται 60 χλμ νότια της Φλώρινας κοντά στα σύνορα του νομού με τους νομούς Καστοριάς και Κοζάνης και είναι χτισμένο στους πρόποδες του όρους Βέρνου (ή Βιτσίου). Επίσης, απέχει περί τα 25 χλμ από το Νυμφαίο και από το Αμύνταιο . Από την κωμόπολη διέρχεται η Επαρχιακή Οδός Καστοριάς - Αμυνταίου και η κωμόπολη απέχει 36 χλμ από την Καστοριά και 25 χλμ από την Πτολεμαΐδα.\nΑποτελεί ανεξάρτητη κοινότητα του νομού Φλώρινας από το έτος 1918 μέχρι σήμερα. Επί τουρκοκρατίας, διοικητικά ανήκε στο βιλαέτι Μοναστηρίου, στο σαντζάκι Κορυτσάς και στον καζά Καστοριάς μέχρι το 1914. Από το 1914 έως το 1927 στον νομό Φλώρινας και στην υποδιοίκηση Καστοριάς. Από το 1927 έως το 1941 ανήκε στον νομό Φλώρινας και στην επαρχία Καστοριάς, το 1941-42 στον νομό Καστοριάς και στην επαρχία Καστοριάς, ενώ από το 1942 μέχρι σήμερα στον νομό Φλώρινας.\nΟ πληθυσμός του στην απογραφή 2001 ανερχόταν σε 1.279 κατοίκους. Μέχρι το 1980 στην κοινότητα Λεχόβου ανήκε και ο οικισμός Χειμαδιό ή Χειμάδι, ο οποίος στη συνέχεια εγκαταλείφθηκε από τους κατοίκους.\nΕκκλησιαστικά ανήκει στην Ιερά Μητρόπολις Καστορίας. Αστυνομικά και δικαστικά υπάγεται στις υπηρεσίες του νομού Καστοριάς.\nΊδρυση – Όνομα[Επεξεργασία | επεξεργασία κώδικα]\nΤο χωριό ιδρύθηκε γύρω στο 1600 από κυνηγημένους αγωνιστές που μετείχαν στο επαναστατικό κίνημα του μητροπολίτη Τρίκκης Διονυσίου του αποκαλούμενου Σκυλόσοφου (1540-1611). Ο αρχικός αυτός οικισμός ονομαζόταν Καντίλ-Κιόι, που σημαίνει το «χωριό με το καντήλι». Σταδιακά αυξήθηκε πληθυσμιακά και μετονομάστηκε σε Λέχοβο. Αρχικά, οι κάτοικοι ήταν ελληνόφωνοι και αρβανιτόφωνοι, ενώ σταδιακά επικράτησε η αρβανίτικη διάλεκτος. Σημαντική αύξηση του πληθυσμού υπήρξε στα χρόνια του Αλή Πασά από κατοίκους της Ηπείρου και του Σουλίου που κατέφυγαν εδώ. Κατά την Επανάσταση του 1821 πολλοί Λεχοβίτες αγωνίστηκαν προσφέροντας στον αγώνα.\nΈχουν προταθεί δύο εκδοχές για την προέλευση του τοπωνυμίου Λέχοβο:\nΑπό την θέση Λέλοβα Σουλίου, δεδομένου πως αρκετές οικογένειες προέρχονται από το Σούλι και τα Παρασούλια.\nΑπό την περιοχή Λέχοβα Κορινθίας, διότι στα χρόνια της τουρκοκρατίας εγκαταστάθηκαν στο χωριό αρκετές οικογένειες νομάδων από την Κορινθία.\nΤο 1955 το ελληνικό κράτος με βασιλικό διάταγμα (ΦΕΚ 157Α - 21/06/1955) μετονόμασε την Κοινότητα Λεχόβου σε «Κοινότητα Ηρωικού» για να τιμήσει την προσφορά του χωριού στους εθνικούς αγώνες.\nΌμως, οι κάτοικοι αντέδρασαν στην μετονομασία, με αποτέλεσμα το 1956 (ΦΕΚ 125Α - 21/05/1956) με νέο βασιλικό διάταγμα να επανέλθει η αρχική ονομασία «Λέχοβον», που παραμένει μέχρι σήμερα.\nΓια την προσφορά του χωριού, χαρακτηριστικά γράφει ο Καραβίτης : «Σε κανένα χωριό της Μακεδονίας δεν εχύθη τόσο αίμα αντάρτικο, εκτός του Λεχοβίτικο, όσον εις το Λέχοβο». Στα χρόνια του μακεδονικού αγώνα το Λέχοβο υπήρξε προπύργιο του ελληνισμού. Αποτέλεσε το καταφύγιο και το ορμητήριο των μακεδονομάχων που έδρασαν στη Δυτική Μακεδονία. Εδώ έδρασαν πολλοί γνωστοί οπλαρχηγοί, όπως ο Παύλος Μελάς, ο Γεώργιος Κατεχάκης («καπετάν-Ρούβας»), ο Γεώργιος Δικώνυμος-Μακρής, ο Γεώργιος Σεϊμένης, κ.ά. Με έδρα το Λέχοβο έδρασε μεγάλο σώμα Κρητικών από την Ανώπολη Σφακίων. Πολλοί από αυτούς μνημονεύουν το Λέχοβο στα απομνημονεύματά τους και αναφέρουν τις «κρυψάνες» του, τα καταφύγια, που βοήθησαν στην υπόθεση του αγώνα.\nΑπό τους μακεδονομάχους που έδρασαν εδώ, το πρώτο θύμα του Μακεδονικού Αγώνα ήταν ο Γεώργιος Σεϊμένης από την Ανώπολη Σφακιών, ο οποίος τραυματίστηκε στο Όστιμο (Τρίγωνο), συνελήφθη από τους Βουλγάρους, βασανίστηκε και εκτελέστηκε κατόπιν προδοσίας στις 23/24 Ιουλίου του 1903. Επίσης στο χωριό σκοτώθηκε ο καπετάν Λιάπης και 7 αντάρτες στις 5 Νοεμβρίου 1905 σε μάχη με τον τουρκικό στρατό στη θέση της Αγίας Τριάδας. Σημαντικός Λεχοβίτης μακεδονομάχος οπλαρχηγός ήταν ο Ζήσης Δημουλιός («καπετάν-Ζήσης»).\nΣτο Εθνικό Λαογραφικό Μουσείο Λεχόβου εκτίθενται πολλά ιστορικά αντικείμενα από την περίοδο του Μακεδονικού Αγώνα, όπως στολές, όπλα, προσωπικά αντικείμενα, εικόνες και φωτογραφίες αγωνιστών κλπ. Προς τιμήν των νεκρών μακεδονομάχων του Λεχόβου έχει ανεγερθεί ειδικό ηρώο στον περίβολο του ναού του Αγίου Μηνά.\nΚύριο λήμμα: Μάχη της στενωπού της Κλεισούρας\nΜια από τις τελευταίες μάχες του πολέμου 1940-41, η Μάχη της στενωπού της Κλεισούρας, διεξήχθη στο Λέχοβο στις 13 Απριλίου 1941 μεταξύ γερμανικών και ελληνικών στρατευμάτων. Στην προσπάθεια να ανακόψουν τη γερμανική Βέρμαχτ σκοτώθηκαν 50 Έλληνες αξιωματικοί και οπλίτες. Για να τιμήσει τη μνήμη τους, το 2003 η κοινότητα της κωμόπολης έστησε ένα καλλιμάρμαρο ηρώο με τα στοιχεία των πεσόντων (ονοματεπώνυμο, βαθμό, στρατιωτική μονάδα και τόπο καταγωγής), στην είσοδο του χωριού, δίπλα στο ξωκλήσι του Προφήτη Ηλία.\nΟι κάτοικοι του Λεχόβου συμμετείχαν ενεργά στην Εθνική Αντίσταση του 1941-44, με αποτέλεσμα να υποστούν τα αντίποινα των γερμανικών δυνάμεων κατοχής. Από τις 23 έως τις 26 Ιουλίου του 1943 οι Γερμανοί και οι συνεργάτες άνδρες του Πούλου καθώς και πράκτορες της Οχράνας εισέβαλαν στο χωριό, το πυρπόλησαν και το λεηλάτησαν εξολοκλήρου. Εκτελέσθηκε στο στρατόπεδο Παύλου Μελά στη Θεσ/νίκη ο Παπανικόλαος Τέλκας στις 2 Ιουλίου του 1943, ενώ βασανίστηκε και υπέκυψε ο Πέτρος ο Πεντόλας. Μεταξύ των καμένων κτηρίων ήταν και η αξιοσημείωτη βιβλιοθήκη της κωμόπολης που είχε ιδρυθεί το 1927 και περιείχε συνολικά 5.000 τόμους.\n30 αντάρτες του ΕΑΜ-ΕΛΑΣ κατάγονται από το Λέχοβο με πιο γνωστό τον Καπετάν Αμύντα (Κοσμά Σπανό). Λόγω του ολοκαυτώματος που υπέστη, το 1998 το Λέχοβο χαρακτηρίστηκε μαρτυρικό χωριό με το Προεδρικό Διάταγμα 398/98. Είναι μέλος του «Δικτύου Μαρτυρικών Χωριών και Πόλεων της Ελλάδας».\nΠρος τιμήν των νεκρών Λεχοβιτών του Έπους του Σαράντα και της Εθνικής Αντίστασης 1941-44 έχει ανεγερθεί ειδικό ηρώο με τα ονόματά τους στην πλατεία του χωριού.\nΟικονομία - Ασχολίες κατοίκων[Επεξεργασία | επεξεργασία κώδικα]\nΣτο παρελθόν οι κάτοικοι του Λεχόβου υπήρξαν ονομαστοί πετράδες. Εργάζονταν σε Θεσσαλία, Ανατολική Μακεδονία και Θράκη. Σήμερα εξακολουθεί να είναι ένα από τα λίγα μαστοροχώρια της Δυτικής Μακεδονίας.\nΕίναι χαρακτηριστικό πως ήδη από το 1914 ιδρύθηκε στο Λέχοβο σωματείο οικοδόμων, ένα από τα δέκα πρώτα συνδικαλιστικά σωματεία στον ελλαδικό χώρο, το οποίο συνεχίζει να λειτουργεί μέχρι σήμερα με την επωνυμία "Εθνικό Σωματείο Οικοδόμων και λοιπών Επαγγελματιών Λεχόβου ο «Άγιος Παντελεήμων»". Ως το 1938 αποτελούσε κοινό σωματείο με τους επαγγελματίες από το γειτονικό Πεντάλοφο (ή Ζουπάνι) Κοζάνης. Στη συνέχεια στον Πεντάλοφο ιδρύθηκε ξεχωριστό σωματείο.\nΕκτός από την οικοδομή οι κάτοικοι ασχολούνται με τη γεωργία, με χαρακτηριστικό προϊόν τα φασόλια γίγαντες Λεχόβου, λίγοι με την κτηνοτροφία και τη μελισσοκομία. Λειτουργεί ο Γεωργικός Συνεταιρισμός Λεχόβου «Η Δήμητρα». Επίσης, υπάρχουν πέντε βιοτεχνίες επίπλων, εμπορικά καταστήματα, καταστήματα τροφίμων, ξενώνες και κέντρα διασκέδασης και αναψυχής (ταβέρνες, καφετέριες, κλπ).\nΕνωτικός Σύλλογος Λεχοβιτών «ο Προφήτης Ηλίας»[Επεξεργασία | επεξεργασία κώδικα]\nΣτο χωριό λειτουργεί πολιτιστικός σύλλογος με την επωνυμία «Ενωτικός Σύλλογος Λεχοβιτών ο Προφήτης Ηλίας», που ιδρύθηκε το 1921.[εκκρεμεί παραπομπή] Προπολεμικά η κωμόπολη διέθετε τριώροφο ιδιόκτητο κτίριο και βιβλιοθήκη με 5.000 τόμους βιβλίων. Στη διάρκεια της Κατοχής και της δύσκολης μεταπολεμικής περιόδου ο σύλλογος είχε σημαντική κοινωνική προσφορά. Βοήθησε αναξιοπαθούσες οικογένειες και προίκισε ορφανά-άπορα κορίτσια. Το 1943, η βιβλιοθήκη πυρπολείται από τους Γερμανούς, μαζί με τα υπόλοιπα σπίτια του οικισμού. Στις 9 Σεπτεμβρίου 1976, η βιβλιοθήκη οργανώθηκε εκ νέου και μαζί με το "Εθνολογικό Λαογραφικό Μουσείο Λεχόβου", στεγάστηκε σε νέο ιδιόκτητο τριώροφο κτήριο, συγκεντρώνοντας ότι διασώθηκε από τις καταστροφές του χωριού. Ο σύλλογος διατηρεί σήμερα τμήματα παραδοσιακών χορών και γυναικείας χορωδίας. Αναλυτικά, οι δραστηριότητες του συλλόγου εντοπίζονται:\nΒιβλιοθήκη με 7.500 τόμους βιβλίων\nΕθνικό Λαογραφικό Μουσείο Λεχόβου\nΧορευτικά τμήματα όλων των ηλικιών\nΧώρος εκδηλώσεων στο λόφο του Προφήτη Ηλία\nΠρωτοχρονιάτικο καρναβάλι στην πλατεία του χωριού.\nΗ «Μπουμπούνα»: πυρά το βράδυ της παραμονής της Τυρινής στην αλάνα δίπλα στον Άγιο Μηνά.\nΤα Κούλουμα με την παραδοσιακή φασολάδα της Καθαρής Δευτέρας στο λόφο του Προφήτη Ηλία.\nΘερινές εκδηλώσεις με την επωνυμία "Λέχοβο" την εβδομάδα του Προφήτη Ηλία (20 Ιουλίου) στην πλατεία και στο λόφο του Προφήτη Ηλία.\nΗ γιορτή της λεχοβίτικης πίτας το Σάββατο της εβδομάδας του Αγίου Δημητρίου (26 Οκτωβρίου) στην πλατεία.\nΕφημερίδα «Ο Προφήτης Ηλίας», διμηνιαία έκδοση του Ενωτικού Συλλόγου. Ιδρύθηκε το 1982 και το Νοέμβριο 2008 εκδόθηκε το φ. 118.\nΡάδιο Λέχοβο 97,1.\nΔιατηρητέο είναι ένα οικοδομικό τετράγωνο στην πλατεία του χωριού που σώθηκε από την πυρκαγιά του 1943 και περιλαμβάνει τα εξής κτίσματα:\nΙερός Ναός Αγίου Δημητρίου, με έτος ανέγερσης το 1812 και ανακαίνισης το 1868. Έχει μεγάλης αισθητικής αξίας ξυλόγλυπτο τέμπλο, έργο Ηπειρωτών ταλιαδούρων του 1864, δεσποτικό θρόνο, άμβωνα και προσκυνητάρια.\nΚαμπαναριό Αγίου Δημητρίου\nΑστική Σχολή, παραδοσιακό κτίσμα του 1900. Χρησιμοποιήθηκε ως σχολείο μέχρι το 1958, μετά ως κοινοτικό κατάστημα και από το 1984 στεγάζει το Εθνολογικό Λαογραφικό Μουσείο. Αποκαταστάθηκε εν μέρει με δαπάνες του συλλόγου τη δεκαετία του 1980 και ολοκληρωτικά το 2005.\nΠαραδοσιακές κρήνες κατασκευής 1908, που βρίσκονται στη μια πλευρά της Σχολής\nΆγιος Δημήτριος, καθεδρικός ναός του χωριού, χτίστηκε το 1812\nΑγία Παρασκευή, κτίσμα των αρχών του 20ου αιώνα, στη θέση παλιότερου που θεωρείτο ο πρώτος του χωριού (1600-1610). Ο σημερινός ναός είναι κτίσμα των ετών 1946-1947 πάνω στα ερείπια παλαιότερης βασιλικής που συνδέεται με τις υστεροβυζαντινές εκκλησίες του συνοικισμού Χειμαδίου. Σώζονται το βημόθυρο ιστορημένο το 1670, η εικόνα του Αγίου Δημητρίου του 1637/38 που είναι έργα Λινοτοπιτών αγιογράφων και η εικόνα των Αγίων Κων/νου και Ελένης του 1600 που βρίσκονται σήμερα στο λαογραφικό μουσείο.\nΆγιος Μηνάς, κτίσμα του 1955, ο τρίτος κατά σειρά ομώνυμος ναός στην ίδια θέση. Ο αρχικός (P.1715) αναφέρεται πως ήταν ημιυπόγειος με στενές εισόδους και υπήρχε ως το 1892 περίπου, όπως αναφέρει και το σωζόμενο φιρμάνι ανακαίνισής του. Ο δεύτερος καταστράφηκε από καθίζηση του εδάφους και άρχιζε να κτίζεται το 1955, ενώ τα θυρανοίξια έγιναν το 1968.\nΖωοδόχος Πηγή, κτίσμα του 1914. Ο πρώτος ναός κτίστηκε το 1899 και χωρούσε 3-4 άτομα. Ο νέος ναός κτίστηκε τουλάχιστον πριν την απελευθέρωση (11/11/1912) και ήταν δωρεά του Π. Δεβολή.\nΆγιος Αθανάσιος, κοιμητηριακός. Ο ναός ανεγέρθηκε πριν το 1855, αφού διανοίχθηκε ο δρόμος (1850) και κτίστηκε το γεφύρι (1852) στο μεγάλο ρέμα.\nΠροφήτης Ηλίας, κτίσμα του 1911 πάνω στον ομώνυμο λόφο (1017 μ.). Εδώ γίνεται το θερινό πανηγύρι του χωριού. Η εντοιχισμένη πλάκα της ανέγερσης του ναού αναφέρει ως ημερομηνία την 8η Μαΐου του 1919. Υπήρχε πριν μικρό εκκλησάκι που ελάχιστα ερείπια διατηρούνται μέχρι σήμερα.\nΕξωκλήσια[Επεξεργασία | επεξεργασία κώδικα]\nΑγία Κυριακή, κτισμένη το 1955 πάνω σε βράχο, κάτω από τον οποίο αναβλύζει η πηγή του ποταμού Ίσβορου.\nΆγιος Παντελεήμων. Κτίστηκε από το Σωματείο Οικοδόμων το 1978 προς τιμήν του προστάτη τους. Σε πιο υψηλή θέση βρίσκεται το εκκλησάκι του Αγίου που κτίστηκε το 1903 από την εθνική επιτροπή Λεχόβου για εξυπηρέτηση των ελληνικών αντάρτικων σωμάτων. Ήταν το πιο γνωστό λημέρι του Μακεδονικού αγώνα στην περιοχή.\nΑγία Τριάδα. Κτίστηκε το 1903 για εξυπηρέτηση των ανταρτών στη θέση Κολοβόζι. Στις 5-11-1905 στη θέση αυτή διεξήχθη η μάχη του καπετάν Λιάπη- Μιναδάκη με τον Τούρκικο στρατό με αποτέλεσμα το θάνατο του καπετάνιου και 7 ανταρτών.\nΣτη γύρω περιοχή κυριαρχούν τα δάση της οξιάς, της βελανιδιάς και της μελανής πεύκης. Επίσης, ευδοκιμούν το γκι σε δενδρώδη μορφή, ρίγανη, σαλέπι, μελισσοβότανο και πολλά είδη βοτάνων και αγριολούλουδων.\nΗ τοπική πανίδα περιλαμβάνει το λύκο, τον ασβό, την αλεπού, την αρκούδα και αραιά και πού το ζαρκάδι και το ελάφι.\nΣτα διοικητικά όρια της κοινότητας ανήκει τμήμα της λίμνης Χειμαδίτιδας (1,7 τ.χλμ.), που είναι βιότοπος με πολλά είδη υδρόβιων πτηνών και φυτών.\nΦυσιολατρικός Σύλλογος[Επεξεργασία | επεξεργασία κώδικα]\nΟ Φυσιολατρικός Ορειβατικός Σύλλογος Λεχόβου ιδρύθηκε το 2004 με σκοπούς σχετικούς με την ονομασία του. Στο μικρό διάστημα λειτουργίας του οργάνωσε ποικίλες δραστηριότητες (πεζοπορίες, εξορμήσεις κλπ).\nΑξιόλογοι Λεχοβίτες[Επεξεργασία | επεξεργασία κώδικα]\nΖήσης Δημουλιός, Μακεδονομάχος οπλαρχηγός.\nΣτέργιος Μπινόπουλος, Μακεδονομάχος, πολιτικός.\nΚοσμάς Σπανός (Αμύντας), Αντιστασιακός και αξιωματικός του ΔΣΕ.\nΤάκης Γκοσιόπουλος, ποιητής και αρθρογράφος.\nΓεώργιος Πατρώνος, θεολόγος και πανεπιστημιακός.\nΔημήτριος (Μήτσος) Ζώης, φιλόλογος, βιολόγος, αγωνιστής της δημοκρατίας.\nΟ Αθλητικός Μορφωτικός Σύλλογος «Θησέας» Λεχόβου (Α.Μ.Σ. Θησέας) ιδρύθηκε το 1926 και αποτελεί το μοναδικό αθλητικό σωματείο της κωμόπολης. Το όνομά του δόθηκε από το ψευδώνυμο του Λεχοβίτη Μακεδονομάχου Ηρακλή Φίτζιου του Δημητρίου. Διαθέτει ομάδες χάντμπολ (το 2006-07 αγωνίστηκε στη Β΄ Εθνική) και ποδοσφαίρου. Έχει χρώματα πορτοκαλί-μπλε.\nΥπάρχει Κλειστό Γυμναστήριο, το οποίο είναι ολυμπιακών προδιαγραφών και έχει υποδεχτεί διεθνείς αθλητικές διοργανώσεις των Ομοσπονδιών Πετοσφαίρισης, Χειροσφαίρισης και Επιτραπέζιας Αντισφαίρισης, όπως τους Βαλκανικούς Αγώνες Χάντμπολ, επίσης ποδοσφαιρικό γήπεδο με χλοοτάπητα και φωτισμό.\n↑ Εγκυκλοπαίδεια Νέα Δομή. Τεγόπουλος - Μανιατέας. 1996. σελ. 85, τομ. 20.\n↑ «ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10557 (σελ. 83 του pdf)\n↑ 4,0 4,1 «Διοικητικές Μεταβολές Δήμων και Κοινοτήτωνwebsite=ΕΕΤΑΑ». Ανακτήθηκε στις 13 Απριλίου 2020.\n↑ «Διοικητικές Μεταβολές Οικισμών». ΕΕΤΑΑ. Ανακτήθηκε στις 13 Απριλίου 2020.\n↑ «Εορτή του Αγίου Θεράποντος στο μαρτυρικό Λέχοβο (ΦΩΤΟ) – Ιερά Μητρόπολη Καστοριάς». Ανακτήθηκε στις 13 Απριλίου 2020.\n↑ 7,0 7,1 Γεώργιος Μόδης, Αγώνες στη Μακεδονία, Εκδόσεις Μπαρμπουνάκης, Θεσσαλονίκη, 1975, σελ. 39\n↑ 8,0 8,1 Εφημ. Μακεδονία, Εγκαινιάζεται βιβλιοθήκη και έκθεση στο Λέχοβο, 10/09/1976, σ. 19\n↑ «Λαογραφικό Μουσείο Λεχόβου». Visit Amyntaio (στα Αγγλικά). Ανακτήθηκε στις 13 Απριλίου 2020.\n↑ «ΔΙΑΡΚΗΣ ΚΑΤΑΛΟΓΟΣ ΚΗΡΥΓΜΕΝΩΝ ΑΡΧΑΙΟΛΟΓΙΚΩΝ ΧΩΡΩΝ ΚΑΙ ΜΝΗΜΕΙΩΝ». listedmonuments.culture.gr. Ανακτήθηκε στις 13 Απριλίου 2020.\n↑ 11,0 11,1 11,2 «ΔΙΑΡΚΗΣ ΚΑΤΑΛΟΓΟΣ ΚΗΡΥΓΜΕΝΩΝ ΑΡΧΑΙΟΛΟΓΙΚΩΝ ΧΩΡΩΝ ΚΑΙ ΜΝΗΜΕΙΩΝ». listedmonuments.culture.gr. Ανακτήθηκε στις 13 Απριλίου 2020.\n↑ «NatureBank - Βιότοπος NATURA - LIMNES CHEIMADITIDA - ZAZARI». filotis.itia.ntua.gr. Ανακτήθηκε στις 13 Απριλίου 2020.\n↑ «Μακεδονία | Ελληνική Ομοσπονδία Ορειβασίας - Αναρρίχησης». www.eooa.gr. Ανακτήθηκε στις 13 Απριλίου 2020.\n↑ Αχιλλέας Ι. Παπαϊωάννου, Ο Κρόνος τρώει τα παιδιά του, εκδόσεις Μπίμπης, σελ. 140.\n↑ Βιογραφική εγκυκλοπαίδεια του νεώτερου ελληνισμού 1830-2010. Αρχεία ελληνικής βιογραφίας. Π-Ω, εκδόσεις Μέτρον, Αθήνα 2011, τόμος Γ΄, σελ. 157.\nΠαντελής Οικονόμου, Η ιστορία του δημοτικού σχολείου Λεχόβου 1780-1957, εκδ. Αριστοτέλης, τ.5 (1957), σσ. 49-67.\nΚωνσταντίνος Πλιούμπης, Το Λέχοβο στις Ελληνικές εγκυκλοπαίδειες, Θεσσαλονίκη 1971.\nΧαρίλαος Φίτζιος, Λέχοβον Λαογραφικά Θησαυρίσματα, Αθήνα 1972.\nΤάκης Γκοσιόπουλος, Κώστας Πλιούμπης, Το Λέχοβο στην Νεοελληνική Λογοτεχνία, Θεσσαλονίκη 1973\nΤάκης Γκοσιόπουλος, Μαρτυρίες για το ηρωικό Λέχοβο( Μνήμη Πέτρου Γ. Γκοσιόπουλου) 1879-1972, Θεσσαλονίκη 1973.\nΦώτης Χρ. Καραδήμος, Στρατιωτικοί Λεχόβου και σύλλογοι, Θεσσαλονίκη 1975.\nΠαντελής Οικονόμου, Το Λέχοβο στην Ιστορική του Πορεία, Θεσσαλονίκη 1976.\nΧαρίλαος Φίτζιος, Στο παλιό Λέχοβο, η παιδεία θερμαίνει την ζωή των ανθρώπων, εκδ. Μακεδονική Ζωή, τ.292 (1990), σσ. 34-37.\nΙστοσελίδα Κοινότητας Λεχόβου\nΙστοσελίδα του ραδιοφωνικού σταθμού Λέχοβο 97.1\nΑνακτήθηκε από "https://el.wikipedia.org/w/index.php?title=Λέχοβο&oldid=9089080"\nΤελευταία τροποποίηση 20:04, 11 Οκτωβρίου 2021.


Όλα μηδέν στα Πηγάδια - Contra.gr - Live Sports Magazine\nΤΕΛ. ΑΝΑΝΕΩΣΗ: 20 Αυγ. 2016 | 20:02\nΧωρίς γκολ (0-0) ολοκληρώθηκε το φιλικό μεταξύ της Ξάνθης και του ΠΑΟΚ στα Πηγάδια, σε ματς που ορίστηκε και διεξήχθη λόγω της αναβολής της πρεμιέρας του πρωταθλήματος.\nΞάνθη και ΠΑΟΚ τέθηκαν αντιμέτωποι στα Πηγάδια σε φιλική αναμέτρηση, με αφορμή την αναβολή του πρωταθλήματος και το ματς ολοκληρώθηκε δίχως γκολ από τις δύο ομάδες, παρά το γεγονός ότι το παιχνίδι είχε καλό ρυθμό και δημιουργήθηκαν ευκαιρίες και από τις δύο πλευρές.\nΟ Βλάνταν Ίβιτς δύο ημέρες μετά τον θρίαμβο της ομάδας του στην Τιφλίδα, είχε την ευκαιρία να δει την ετοιμότητα των ποδοσφαιριστών που δεν πήραν πολύ χρόνο συμμετοχής στο παιχνίδι της Πέμπτης κόντρα στην Ντιναμό, ενώ ο Ραζβάν Λουτσέσκου θέλησε να τεστάρει την ετοιμότητα των ποδοσφαιριστών του, μετά το πέρας της θερινής προετοιμασίας.\nΟ Ζίφκοβιτς είχε αρκετή δουλειά στο πρώτο μέρος. Πρώτα σταμάτησε με εντυπωσιακή διπλή προσπάθεια τους Μυστακίδη , Μπίσεσβαρ και στη συνέχεια απέκρουσε σχεδόν εξ επαφής πλασέ του Περέιρα έπειτα από όμορφη ατομική ενέργεια και γέμισμα του πολύ καλού Γιαννούλη. Ο ΠΑΟΚ έστειλε τη μπάλα στα δίχτυα με κεφαλιά του Βαρέλα έπειτα από εκτέλεση φάουλ του Πέρειρα στο 29', αλλά το γκολ ακυρώθηκε ως οφσάιντ. Η Ξάνθη κατάφερε να απειλήσει μόνο στα τελευταία πέντε λεπτά του πρώτου ημιχρόνου με σουτ των Μπαξεβανίδη, Νιέτο στα οποία απάντησε εντυπωσιακά ο Μπρκιτς.\nΣτην επανάληψη οι γηπεδούχοι άλλαξαν όλη την 11άδα βάζοντας τους θεωρητικά βασικούς και βελτίωσαν την εικόνα τους κόντρα στον ΠΑΟΚ που πραγματοποίησε πολλές αλλαγές χρησιμοποιώντας παίκτες από την Κ20. Ο "δικέφαλος" όμως είχε σε καλή μέρα τον Μπρκιτς που σταμάτησε όλες τις επιθετικές ενέργειες των παικτών της Ξάνθης, ενώ απείλησε, χωρίς αποτέλεσμα, με δύο σουτ του Ζάιρο.\nΞάνθη (Ραζβάν Λουτσέσκου): Ξάνθη: Ζίφκοβιτς, Καρασαλίδης, Μπαξεβανίδης, Πάμπλο Τόρες, Τριάδης, Κώστας, Βασιλακάκης, Ράνος, Φλίσκας, Νιέτο, Ορφανίδης.\nΣτο δεύτερο μέρος έπαιξαν οι: Ζαρόπουλος, Παπαγεωργίου, Γιούνες, Σολτάνι, Λουσέρο, Χατζητερζόγλου, Γουάλας, Λάζιτς, Ορφανίδης, Λισγάρας, Καμαρά.\nΠΑΟΚ (Βλάνταν Ίβιτς): Μπρκιτς, Ζάιρο (78’ Ματθαίου), Μαλεζάς (78’ Πούγγουρας), Περέιρα (62’ Κουλούρης), Γιαννούλης, Μπίσεσβαρ (72’ Δεληγιαννίδης), Μυστακίδης, Βαρέλα, Κίτσιου, Πέλκας (78’ Κυριλλίδης), Κάνιας (46’ Κοροβέσης).


«Το είπε αυτό ο Βαρουφάκης; Ε, δεν έχει καμιά σημασία» | ΟΙΚΟΝΟΜΙΑ | antinews.gr\n«Το είπε αυτό ο Βαρουφάκης; Ε, δεν έχει καμιά σημασία»\nΌταν η ελληνική δικαιοσύνη αλλά και γενικότερα το πολιτικό σύστημα δεν κάνουν καλά τη δουλειά τους, ξεπηδούν... τέρατα. Σαλτιμπάγκοι της πολιτικής που κάνουν περιουσίες σε βάρος της χώρας, προικοθήρες και λαμόγια που δεν κρύβονται σε καμιά τρύπα αλλά κορδώνονται στο δρόμο παίζοντάς το σωτήρες της πατρίδας, ψευτοαριστεροί με τα λεφτά του πεθερού ή του μπαμπά που δεν ξέρουν ούτε πόσο κάνει ένα κομμάτι κρέας από τον κρεοπώλη γιατί το μόνο που τρώνε είναι... μπον φιλέ κι αυτό σε ακριβά μαγαζιά των βορείων προαστίων.\nΚάπως έτσι γράφεται η ιστορία της σύγχρονης αριστεράς, όχι αυτής που κυνηγούσαν τη δεκαετία του 50 στα ξερονήσια. Αλλά «αριστερούς» σαν τον Βαρουφάκη, τον Κατρούγκαλο, τον Νεφελούδη και κάθε άλλον που ήρθε να «σώσει» την Ελλάδα και την έχει καταστρέψει.\nΚλασικό παράδειγμα αμετροέπειας και φανφαρονισμού είναι ο Γιάνης Βαρουφάκης. Σε άλλες χώρες θα έπαιζε πρέφα με τον Ακη στον Κορυδαλλό, στην Ελλάδα έχει άποψη, έχει λόγο, γράφει βιβλία και δίνει διαλέξεις στο εξωτερικό μένοντας σε πολυτελή ξενοδοχεία. Μα ποιοι είναι αυτοί που ακούνε έναν ανεκδιήγητο που διέλυσε τη χώρα επειδή κάποιος άλλος άθλιος του εμπιστεύτηκε τις τύχες της;\nΟ Βαρουφάκης, λοιπόν, άφησε για μια στιγμή το μέτρημα των εσόδων του από τις διαλέξεις και τα βιβλία που γράφει πώς διέλυσε την Ελλάδα και απάντησε στον Γ. Στουρνάρα ο οποίος σε άρθρο του στους FT έκανε λόγο για new deal που χρειάζεται η χώρα και για πλεονάσματα 2% κι όχι 3,5%. Είναι μια πρόταση που έχει ξανακάνει και μάλιστα έχει υιοθετηθεί και από τον Κ. Μητσοτάκη. Προς το παρόν η κυβέρνηση δεν έχει απαντήσει τι σκέφτεται να κάνει κι αν θα διαπραγματευτεί σ' αυτή τη βάση. Αναμένουμε τους φωστήρες του Αλέξη Τσίπρα να ξυπνήσουν κάποια στιγμή.\nΕν πάση περιπτώσει ο Βαρουφάκης διάβασε το άρθρο του Στουρνάρα κι επιτίθεται εναντίον του με το επιχείρημα ότι αυτός πρώτος είχε κάνει την πρόταση αλλά ο διοικητής της ΤτΕ τον σαμποτάρισε. Γράφει ο Γιάνης με ένα ν στον Γιάννη με δύο.\n«To 2015 ήμουν ο κακός της υπόθεσης επειδή αρνήθηκα να υποκύψω στις απαιτήσεις της τρόικας για ένα γελοιωδώς υψηλό 3,5% πρωτογενές πλεόνασμα και γιατί αντιπρότεινα στο αποτυχημένο πρόγραμμα των δανειστών ένα σχέδιο ανάπτυξης που ονομάστηκε "Μια Νέα Συμφωνία για την Ελλάδα" (New Deal). Δεν ήμουν μόνο ο κακός της υπόθεσης, αλλά έπρεπε να ασχοληθώ και με τον Διοικητή της Τράπεζας της Ελλάδος, ο οποίος τα 'χε κάνει πλακάκια με την τρόικα στηρίζοντας την απόρριψη της πρότασής μου για νέα συμφωνία, υποστηρίζοντας παράλληλα ότι η Νέα Συμφωνία θα κόστιζε στην Ελλάδα 85 δισ. ευρώ.\nΌσον αφορά στις τεχνικές λεπτομέρειες των δύο προτάσεων, αφήνω τον αναγνώστη να αποφασίσει ποια ήταν καλύτερη: Οι τεχνικές μου προτάσεις (για τις οποίες συνεργαστήκαμε με τους Jeff Sachs και Lazard), ή εκείνες της Τράπεζας της Ελλάδας;\nΚάποιοι θα πουν κάλλιο αργά παρά ποτέ. Άλλοι μπορεί να πιστεύουν ότι ο τρόπος με τον οποίο αυτός ο λαθροκυνηγός μετατρέπεται τόσο ξεδιάντροπα σε θεματοφύλακα είναι ένας σημαντικός λόγος για τον οποίο οι Ευρωπαίοι γυρίζουν την πλάτη τους σε μια Ευρωπαϊκή Ένωση που τόσο κακά υπηρετείται από τους λειτουργούς της».\nΔηλαδή ο Βαρουφάκης που είχε ετοιμάσει plan B για έξοδο της Ελλάδας από το ευρώ, που είχε βάλει τον κολλητό του φίλο να «χακάρει» το πληροφοριακό σύστημα του υπουργείου Οικονομικών, που ετοίμαζε στάση πληρωμών ή πληρωμές με Geuros, που πήγαινε στην Ευρώπη και του ρίχνανε σφαλιάρες στο σβέρκο σαν τον τρελό του χωριού τώρα επιτίθεται στον Στουρνάρα. Δηλαδή αν καταλάβαμε καλά ο Βαρουφάκης είχε προτείνει κι αυτός new deal όμως παράλληλα εξέταζε και πώς θα μας κάνει... Ουγκάντα. Ίσως με το αζημίωτο, ποτέ δεν ξέρεις ποιοι θα κέρδιζαν από το Grexit.\nΠραγματικά δεν ξέρουμε αν ο Στουρνάρας είναι λαθροκυνηγός, πιθανότατα να μην έχει πιάσει καραμπίνα στα χέρια του. Ίσως θα έπρεπε να πιάσει και να ρίξει μερικά σκάγια στους πισινούς ανύπαρκτων οικονομολόγων της συμφοράς σαν τον Βαρουφάκη ο οποίος επί πέντε μήνες δεν είχε πατήσει στο υπουργείο Οικονομικών κι έκανε πολιτική αφ' υψηλού.\nΑπό την άλλη τι νόημα έχει να ασχολείσαι με τον Γιάνη; Το γαρ πολύ της θλίψεως γεννά παραφροσύνη. Ή για να παραφράσουμε μια σπουδαία ατάκα του Γεωργίου Παπανδρέου θα λέμε «Το είπε αυτό ο Βαρουφάκης; Ε, δεν έχει καμιά σημασία».\nΑν είναι κάτι για το οποίο θα πρέπει να κοπανάει το κεφάλι του στον τοίχο ο Στουρνάρας είναι ότι όταν ο Βαρουφάκης δεν μπορούσε να βρει δουλειά ούτε στα ΙΕΚ... Κωλοπετινίτσας, αυτός είχε εισηγηθεί να έρθει στο Πανεπιστήμιο Αθηνών. Αν η ευγνωμοσύνη μπορούσε να μετρηθεί ο Γιάνης θα έπαιρνε μηδέν. Ή όπως λέει ο λαός «το χέρι που σε ταΐζει δεν το δαγκώνεις. Το... φιλάς».\nΔεν γνωρίζω την οικονομία της Ουγκάντας.Αλλα είστε σίγουροι ότι δεν πηγαίνουν οι εναπομείναντες την φτωχοποίηση των Ελλήνων εκεί.Κούνια που σας κούναγε.\nΟΥΓΚΑΝΤΑ . ΕΘΝΙΚΟ ΣΥΝΘΗΜΑ .Για το θεο και τη χωρα.Ποσοι απο τους ΣΥΡΙΖΑΙΟΥΣ μπορουν να το πουν αυτο.\nΟυδείς χειρότερος του ευεργετηθέντος.\n"Κλασικό παράδειγμα αμετροέπειας και φανφαρονισμού είναι ο Γιάνης Βαρουφάκης"........\nΌχι και έτσι!!!!!!\nΔΕΝ ΘΥΜΑΣΤΕ ΤΟΝ ΑΣΤΕΡΑ ΤΗΣ ΟΙΚΟΝΟΜΙΚΗΣ ΕΠΙΣΤΗΜΗΣ Α.Π ;;;;;;;;;\nΤον ΤΕΤΡΑΠΛΑΣΙΑΣΤΗ του χρέους;;;;;;\nΑπό τα ίδια σχολεία πέρασε και ο περι ου ο...λόγος.....\nΣύμβουλας του GAP-GAP......\nΈφερα το πρότζεκτ σε πέρας και αυτός ΕΠΙΤΥΧΩΣ....ΑΤΥΧΩΣ ΓΙΑ ΕΜΑΣ....\nΗ άλλη όψη του νομίσματος του "Ουδείς χειρότερος του ευεργετηθέντος" είναι το "οι μα..κίες πληρώνονται"


Συνέντευξη με την ηθοποιό Ελεάννα Γεωργούλη με αφορμή την παράσταση “Σωφρονιστική αποικία” του Φ. Κάφκα – CAMERA STYLO ONLINE\nΠρώτη εμφάνιση στο Φεστιβάλ Αθήνας της γνώριμης στους αναγνώστες του Θεατή θεατρικής ομάδας «Σημείο μηδέν». Με το έργο που τους πρωτογνωρίσαμε, τη «Σωφρονιστική αποικία» του Φραντς Κάφκα σε μια νέα εκδοχή από τον Σάββα Στρούμπο και με ανανεωμένη την ομάδα των συντελεστών. Στη «Σωφρονιστική αποικία» ο Κάφκα περιγράφει τη συνθλιπτική σχέση του ανθρώπου με την έννοια του νόμου, περιγράφοντας μια ολοκληρωτική κοινωνία που χρησιμοποιεί το σώμα του ανθρώπου ως τόπο εγγραφής της τιμωρίας. Η Ελεάννα Γεωργούλη, ηθοποιός και ιδρυτικό μέλος της ομάδας, μιλά για την παράσταση που παρουσιάζεται στο χώρο Αποθήκη της Πειραιώς 260, για τρεις παραστάσεις 18, 19 και 20 Ιουνίου.\nΤο «Σημείο μηδέν» συμμετέχει για πρώτη φορά στο Φεστιβάλ Αθηνών. Σηματοδοτεί κάτι ιδιαίτερο για την ομάδα και τη δουλειά της αυτή η συμμετοχή;\nΗ συμμετοχή μας στο Φεστιβάλ μάς δίνει τη δυνατότητα να συνεχίσουμε την έρευνά μας με αυτοσυγκέντρωση πάνω στα ζητήματα που μας απασχολούν, χωρίς να σκεφτόμαστε το οικονομικό και οργανωτικό βάρος που απαιτεί στις μέρες μας η παραγωγή μιας παράστασης. Η διακίνηση της τέχνης και του πολιτισμού φαντάζει μια παράξενη πολυτέλεια σ’ ένα κράτος που διαλύεται. Επιπλέον, δεν είναι μια κερδοφόρα διαδικασία. Το θέατρο, ο χορός, η μουσική απαιτούν δαπάνες που σπάνια καλύπτονται ή αφήνουν κέρδος από τα εισιτήρια. Το Φεστιβάλ Αθηνών προσπαθεί να κρατήσει την καλλιτεχνική ποιότητα των παραγωγών, να προσφέρει ένα πλούσιο πρόγραμμα με ποικιλία στις θεματικές και τις αισθητικές επιρροές, να προωθήσει νέους δημιουργούς και να φέρει αξιόλογους καλλιτέχνες του εξωτερικού και όλα αυτά όντας αντιμέτωπο με μεγάλες περικοπές.\nΕπιστρέφετε σε μια παλιότερη επιλογή σας, για την ακρίβεια στο έργο με το οποίο συστηθήκατε στο κοινό ως ομάδα με διακριτό στίγμα και πρόταση. Γιατί;\nΤο σύμπαν του Κάφκα είναι δαιδαλώδες και γεννοβολά αδιάκοπα νέες εμμονές και νέα ζητήματα. Το ίδιο το υλικό από μόνο του είναι ανήσυχο. Κάθε παράσταση κουβαλά μέσα της και μια συγκεκριμένη ματιά πάνω στο κείμενο. Λίγα χρόνια μετά, η αναμέτρηση με το κείμενο της «Σωφρονιστικής αποικίας» παραμένει φλέγουσα και ερεθιστική. Η ματιά, όμως, έχει μετατοπιστεί, έχει ωριμάσει, έχει αλλάξει. Πρόκειται, λοιπόν, για νέα ματιά, για νέα παράσταση και για νέους ηθοποιούς. Επίσης πρόκειται για μια συνεχή έρευνα πάνω στον συγγραφέα. [Στο παρελθόν η ομάδα έχει δουλέψει και πάνω στη «Μεταμόρφωση».]\nΝα σχολιάσουμε λίγο τον τίτλο με κέντρο την έννοια του σωφρονισμού;\nΠρόκειται για μια Αποικία Σωφρονισμού. Ένα τόπο εξορίας και βασανισμού σε ένα μη προσδιορίσιμο χωρο-χρονικό πλαίσιο. Το έργο ξεκινά με τον Αξιωματικό της «Αποικίας» να παρουσιάζει σε έναν Ευρωπαίο Παρατηρητή το μηχάνημα βασανισμού της παλαιότερης διοίκησης της Αποικίας. Παρόντες, ο Στρατιώτης -τσιράκι του Αξιωματικού- και ο Κατάδικος. Ο Κατάδικος δεν γνωρίζει καν γιατί βρίσκεται εκεί. Άθελά του παραβίασε με μια ασήμαντη πράξη του ένα από τα ιερά πρωτοκολλά της Αποικίας και χωρίς να γνωρίζει ούτε την κατηγορία, αλλά ούτε και την ποινή του, πρόκειται να υποβληθεί στο σωφρονισμό του μηχανήματος μέχρι θανάτου.\nΟικείο δεν ακούγεται; Σωφρονίζω ετυμολογικά σημαίνει: τιθασεύω, συμμορφώνω. Ερμηνευτικά, βάσει της εμπειρίας από κέντρα κράτησης, σωφρονισμού και από τα στρατόπεδα συγκέντρωσης, ο σωφρονισμός ισούται με: σωματική και ψυχολογική βία, πλήρη αποστέρηση των δικαιωμάτων, καθολική απονέκρωση και εξολόθρευση του υποκειμένου.\nΑναγωγές με το σήμερα υπάρχουν πολλές: Η στυγερή δολοφονία του Καρέλη από τους σωφρονιστικούς υπαλλήλους, η δυστοπία και η αθλιότητα της Αμυγδαλέζας, ολόκληρη ή χώρα που τελεί υπό την τρομοκρατία της παγκόσμιας οικονομικής κοινότητας, ολόκληρος ο λαός που τιμωρείται και εξευτελίζεται για τις προδιαγεγραμμένες συνέπειες ενός άθλιου και αιμοβόρου κοινωνικοπολιτικά συστήματος.\nΘαρρώ πως δεν υπάρχει κάποιο ιδεατό κοινό. Αγαπώ τον θεατή που θα γλιστρήσει στην άκρη της καρέκλας απορροφημένος, αγαπώ τον θεατή που θα σταθεί ακίνητος με τη σπονδυλική ολόισια από την καθήλωση, αγαπώ τον αντιδραστικό θεατή που ενοχλημένος από το θέαμα κοιτά το κινητό του, αγαπώ τον θυμωμένο θεατή, ή τον θεατή με τις ιδεολογικές διαφωνίες, αγαπώ τον θεατή που κλαίει από λυγμούς συγκίνησης. Κάνουμε θέατρο για όλο τον κόσμο, όποιος έρχεται να δει μια παράστασή μας είναι εκεί για κάποιο λόγο και το τιμώ αυτό. Εκτός πια αν τον έφεραν με το ζόρι στο θέατρο… Ο ρόλος του θεατή είναι από μόνος του ιερός. Στέκεται ενώπιον των ηθοποιών και μέσα στο θέαμα, μες στη σιωπή, στέκεται γυμνός με τον εαυτό του. Όλη του η εσωτερική ζωή μέσα στη διάρκεια της παράστασης είναι για εμάς ένας πολύτιμος δίαυλος επικοινωνίας. Γι’ αυτό είμαστε εκεί πάνω για να γεννήσουμε αυτή τη συνάντηση, αυτό το διαλογισμό.\nΗ συνήθης ερώτηση είναι: πόσο η κρίση επηρεάζει το θέατρο. Ας την αντιστρέψουμε: κάνοντας ένα θέατρο που μιλά πολιτικά, αγγίζοντας μύχια υπαρξιακά ζητήματα και φλέγοντες φιλοσοφικούς πυρήνες, πόσο μπορείτε να επηρεάσετε την κρίση;\nΜπορεί άραγε το θέατρο να δημιουργήσει μια κριτική στάση απέναντι στην κρίση… Μακάρι να μπορούσε να γίνει μεταμόσχευση κριτικής στάσης από σκηνής στους θεατές! Όμως αυτό δεν είναι πάντα εύκολο. Εγώ από τη μεριά μου, είμαι ηθοποιός και μέλος μιας ομάδας που δουλεύει βάσει της συλλογικής δημιουργίας. Έτσι, πιστεύω στη δυνατότητα να υπογραμμίσω μέσα από το ρόλο αυτό που έχει σημασία. Το θέατρο είναι εντέλει δημόσιος λόγος, είναι ένα είδος προπαγάνδας ιδεών και αισθητικής. Μια αγαπημένη φράση του Μίκη Θεοδωράκη που μου την έλεγε από μικρή ο πατέρας μου: Υπάρχουν δύο είδη μουσικής αυτό που σε κάνει να ξεχνάς και να μη σκέφτεσαι και αυτό που σε κάνει να θυμάσαι και να σκέφτεσαι. Εγώ θέλω να υπηρετώ το δεύτερο.\nΠολλοί λένε ότι είναι νωρίς ακόμη η τέχνη να προσπαθήσει να μιλήσει για την κρίση -εννοώ την κρίση όχι μόνο στην οικονομική της διάσταση, αλλά και στην πολιτική, την ηθική και ό,τι άλλο. Πώς τοποθετείστε (προσωπικά και ως ομάδα) σ’ αυτό;\nΝομίζω πως η κρίση στον κόσμο που ζούμε είναι διαρκής. Τι σημασία είχε αν εδώ το ’90 ήμασταν μες στην καλή χαρά της ευημερίας; Δεν υπήρχε πόλεμος στη Γιουγκοσλαβία και στην Παλαιστίνη, δεν πέθαιναν από ασιτία και HIV στην Αφρική; Μου φαίνεται αφελές να λέει κανείς πως τώρα είναι η ώρα να μιλήσουν οι καλλιτέχνες και να κάνουν πολιτική τέχνη. Υπήρξε στιγμή για τον Ντοστογιέφσκι ή τον Κάφκα που να έγραψαν εκτός κρίσης; Τα παραδείγματα των μεγάλων καλλιτεχνών που ζηλεύω και αγαπώ ήταν παραδείγματα ανθρώπων σε βαθιά και αδιάκοπη υπαρξιακή αγωνία, δεν έπαψαν ούτε μια στιγμή να ζούνε μέσα στην «κρίση».\nΕμείς ως ομάδα κάνουμε αυτό που τράβα καρδιά μας. Είναι πολύ άχαρο να είσαι σε μια συλλογικότητα και να αναπαράγεις την παθογένεια που έχεις φάει κατάμουτρα μια ζωή: ιεραρχημένες θέσεις και συμμόρφωση ως προς το τι εκφράζεται. Όλος αυτός ο κόπος, τα ξενύχτια, η αγωνία και το χτύπημα στη σκηνή γίνονται για ένα σκοπό: για το σπάσιμο της κανονικότητας, για να νιώσεις ξανά ζωντανός, για να τσιτώσεις τα αυτιά και να ανοίξεις τα μάτια, για να θυμηθείς πως «άνθρωπος» δεν θα πει ξύπνημα, ντύσιμο, δουλειά, e-mail και ύπνος, αλλά «άνθρωπος» θα πει παράξενο ζώο με υγρά μάτια, φωνή που βγάζει μουσική και παράδοξους ρυθμούς, σώμα που παίρνει ό,τι σχήμα θέλει και ξανά φωνή και χέρια και μάτια που λένε ποιήματα ή μορφάζουν ή ρίχνονται στην επικινδυνότητα και στο γκρεμό. Αυτό το θέατρο ονειρευόμαστε!\nΣάββατο, 7 Ιουνίου 2014, http://www.epohi.gr/\nΑΝΑΔΗΜΟΣΙΕΥΣΕΙΣ,ΕΛΕΑΝΝΑ ΓΕΩΡΓΟΥΛΗ,Η ΕΠΟΧΗ,ΜΑΡΩ ΤΡΙΑΝΤΑΦΥΛΛΟΥ,ΣΗΜΕΙΟ ΜΗΔΕΝ,ΣΤΗ ΣΩΦΡΟΝΙΣΤΙΚΗ ΑΠΟΙΚΙΑ


ΘΑΝΟΣ ΕΥΗ koukfamily: Τρόϊκα προς κυβέρνηση: «Aς προσέχατε τι υπογράφατε».\nΧιλιάδες δημόσιοι υπάλληλοι θα υποχρεωθούν σε απόλυση.\nΑναρτήθηκε από ΘΑΝΟΣ ΚΟΥΚ στις 12:55 μ.μ.\nΤο ''ας προσέχατε τι υπογράφατε''\nείναι μια Γκαιμπελίστικη επινόηση\nπρος ... λαϊκή κατανάλωση. Δεν υπάρχουν ούτε διαβουλεύσεις, ούτε διαπραγματεύσεις. Είχαν υπογράψει τα πάντα, γνωρίζοντες πολύ καλά τι\nυπογράφουν. 'Ενα ακόμη τέχνασμα\nτων Νεοταξιτών για παραπλάνηση του\nλαού. Σε αυτό σιγοντάρουν και γνωστά δημοσιογραφικά φερέφωνα.\nΠ.χ. σήμερα το πρωί γνωστός δήθεν\nυπερασπιστής των φτωχών και αδικημένων λαϊκών στρωμάτων, εξυπνούσε την Λ.ΚΑΤΣΕΛΗ για την υποτιθέμενη μάχη που έδωσε με την Τρόϊκα λέγοντας χαρακτηριστικά ..."τελικά της πέρασε της κ.ΚΑΤΣΕΛΗ..." !!!\nΤο παραμύθι πάει σύννεφο. Μας παρουσιάζουν μια ανύπαρκτη κόντρα\nμεταξύ ''καλών'' και κακών.\nΌσοι αμφιβάλουν ότι μας δουλεύουν\nαγρίως, ας αναζητήσει στο διαδίκτυο\nτο Μνημόνιο σε μορφή pdf. Θα διαπιστώσει ότι είχαν υπογράψει\nτα πάντα και οι δήθεν διαπραγματεύσεις είναι αποκυήματα\nΓκαιμπελικής φαντασίας. Επιπλέον\nδεν δέχομαι ότι υπάρχει υγειώς σκεπτόμενος άνθρωπος ο οποίος να πιστεύει ότι δεν γνώριζαν τι υπέγραφαν.\nΌσον αφορά τις απολύσεις υπαλλήλων\nθα υπενθυμίσω ότι ο (έχων το προορατικό χάρισμα) π.Ιωσήφ ο Βατοπεδινός, το είχε προείπει όταν\nευρισκόταν εν ζωή. Φίλε Θάνο, αναζητώ το σχετικό βίντεο για να στο στείλω. Ακούγεται η φωνή του\nπατρός Ιωσήφ να λέγει πράγματα\nπου είναι περισσότερο επίκαιρα\n23 Νοεμβρίου, 2010 16:12


rick and morty σεζόν 4 επεισόδιο 2: πού να παρακολουθήσετε; - ειδήσεις otakukart\nΚύριος Παραστάσεις Rick And Morty Season 4 Episode 2: Πού να παρακολουθήσετε;\nΣήμερα θα μιλήσουμε για την ημερομηνία κυκλοφορίας του Rick And Morty Season 4 Episode 2 και θα σας παρέχουμε αναλυτικές πληροφορίες για την εξέλιξη της σεζόν 4. Η Rick and Morty είναι αναμφίβολα μία από τις πιο δημοφιλείς κινούμενες σειρές. Έκανε την επιστροφή του με τη σεζόν 4 που έκανε πρεμιέρα στις 10 Νοεμβρίου. Τα πρώτα πέντε επεισόδια της νέας διαδρομής θα προβληθούν εβδομαδιαίως καθώς η νέα σεζόν χωρίζεται στα μισά. Η τέταρτη σεζόν θα διαρκέσει δέκα επεισόδια, γεγονός που το καθιστά το ίδιο μήκος με την προηγούμενη σεζόν.\nΈνα σύντομο promo για το επόμενο επεισόδιο των Rick and Morty κυκλοφόρησε από το Adult Swim. Το επεισόδιο έχει τον τίτλο, 'Ο Γέρος και το Κάθισμα'. Το επεισόδιο θα εμφανίσει μια φωνητική εμφάνιση από τον ηθοποιό και τον κωμικό Taika Waititi. Η Taika πρόκειται να αναλάβει το ρόλο ενός εξωγήινου που ονομάζεται Glootie, ο οποίος εμπλέκεται με τους Jerry (Chris Parnell) και Morty Smith (Justin Roiland).\nRick and Morty Season 4 Episode 2 Trailer Breakdown\nΣτο τρέιλερ, μπορούμε να δούμε ότι ο Jerry και η Glootie ψήνουν μετά την κυκλοφορία μιας εφαρμογής. Ο Morty επιπλήττει τον πατέρα του επειδή ο Glootie έχει ένα τατουάζ στο μέτωπό του, λέγοντας συγκεκριμένα: «Μην αναπτύσσω την εφαρμογή μου». Στη συνέχεια, τα πράγματα κλιμακώνονται και προχωρούν σε ένα διαστημικό πλοίο. Αυτό το επεισόδιο έχει πειράξει νωρίτερα στο Σαν Ντιέγκο Comic-Con ευκολότερα φέτος. Οι Rick and Morty σεζόν 4 προβάλλονται εβδομαδιαίως στο Adult Swim στις ΗΠΑ και θα προβληθούν στο Channel 4 τον Ιανουάριο του 2020.\nΣύμφωνα με τις αναφορές, η Rick και η Morty σεζόν 4 θα κυκλοφορήσουν σε δύο μέρη Το επεισόδιο 1-5 θα είναι στο μέρος 1 το οποίο θα κυκλοφορήσει στο Netflix και θα προβληθεί από τις 4 Ιανουαρίου 2020 και το επεισόδιο 6-10 θα προβληθεί ως μέρος 2 στο αργότερα μέρος τουέτος.\nΤο επερχόμενο μέρος 2 της σεζόν 4 των Rick και Morty θα είναι πολύ ενδιαφέρον και αναμένεται να επισκιάσει το πρώτο μέρος. Συγκεντρώσαμε όλες τις πρόσφατες ενημερώσεις και πληροφορίες σχετικά με τη σειρά, οπότε εδώ είναι ό, τι πρέπει να γνωρίζετε για την επερχόμενη σεζόν Rick και Morty Season 4 Part 2. Το 2019, ανακοινώθηκε επίσημα ότι η σειρά κινουμένων σχεδίων είχε παραληφθεί για επιπλέον 70 επεισόδια αλλά, κράτησαν ένα μυστήριο σχετικά με τον αριθμό της σεζόν που το παράγει. Οι Rick and Morty Season 4 κυκλοφόρησαν στις 10 Νοεμβρίου 2019 και προβλήθηκαν μέχρι τις 15 Δεκεμβρίου. Μέχρι στιγμής, η σεζόν έχει κυκλοφορήσει πέντε επεισόδια και τα υπόλοιπα πέντε αναμένεται να κυκλοφορήσουν το 2020.\nΗ εκπομπή επιβεβαιώνεται ότι θα κυκλοφορήσει στις 3 Μαΐου στις ΗΠΑ, καθώς η ανακοίνωση έγινε από το Adult Swim. Αναμένονται περισσότερες λεπτομέρειες, αλλά επιβεβαιώθηκε η ημερομηνία κυκλοφορίας. Οι θεατές των ΗΠΑ μπορούν να το παρακολουθήσουν στο Adult Swim, ωστόσο, στο Ηνωμένο Βασίλειο, οι θαυμαστές θα πρέπει να βασίζονται στο κανάλι 4. Οι Αυστραλοί, από την άλλη πλευρά, μπορούν να παρακολουθήσουν την εκπομπή στο Netflix. Πρόσθεσε επίσης ότι τα επερχόμενα επεισόδια αναθεωρούνται και επεξεργάζονται ξανά για συγκεκριμένες σκηνές. Σημείωσε ότι οι θαυμαστές θα μπορούσαν να δουν κάποια νέα «ενδιαφέροντα επεισόδια με θέμα το καλοκαίρι.\nRick and Morty Season 4 Πού να παρακολουθήσετε\nΚάποιος μπορεί να παρακολουθήσει ήδη τη σεζόν Rick και Morty 4 στο Netflix και αν είστε από την Ινδία, το Netflix India θα κυκλοφορεί ένα επεισόδιο την εβδομάδα στο Netflix India.\nτρέιλερ gacha life 2\nShe-Ra Season 5: Ημερομηνία κυκλοφορίας, Spoilers και όλα όσα γνωρίζουμε\nDemon Slayer: Kimetsu no Yaiba Mugen Train Movie English Subtitle Trailers Τέλος κυκλοφόρησε. Εδώ είναι οι Λεπτομερείς ενημερώσεις\nBeastars Κεφάλαιο 174: Ημερομηνία κυκλοφορίας, Spoilers και Recap\nΤο One Piece Chapter 979 αποκαλύπτει όλα τα έξι μέλη που φέρουν και τα ονόματά τους


ΠΑΡΑΔΟΣΗ ΚΑΙ ΜΟΝΤΕΡΝΙΣΜΟΣ ΣΤΗ ΝΕΟΕΛΛΗΝΙΚΗ ΠΟΙΗΣΗ | Create WebQuest\n1. Η ιδέα του σεναρίου:\nΗ διδακτική ενότητα «Παράδοση και Μοντερνισμός στη νεοελληνική ποίηση», είναι μία από τις προτεινόμενες διδακτικές ενότητες για την Α΄ Λυκείου, σύμφωνα με το νέο Πρόγραμμα Σπουδών. Το παρόν ΠΣ χρησιμοποιεί ως αφετηρία το ανθολόγιο της Α΄ Λυκείου, αλλά προτείνει τη συνανάγνωση κειμένων από τα άλλα δύο ανθολόγια λογοτεχνικών κειμένων του Λυκείου. Προτείνονται ακόμα, ως παράλληλα, κείμενα που είναι διαθέσιμα στο διαδίκτυο σε ψηφιακή μορφή. Στόχος της απεξάρτησης από το ανθολόγιο της συγκεκριμένης τάξης, είναι η επίτευξη μιας πραγματικής ανανέωσης του μαθήματος. Η συγκεκριμένη διδακτική ενότητα επιδιώκει να γνωρίσουν οι μαθητές τα λογοτεχνικά κινήματα, να κωδικοποιήσουν τα χαρακτηριστικά γνωρίσματα της παραδοσιακής και της μοντέρνας ποίησης και να κατανοήσουν τους παράγοντες αλλαγής μορφής και περιεχομένου στην ποίηση. Το εν λόγω διδακτικό σενάριο προτείνεται να υλοποιηθεί μετά το πέρας της συμβατικής διδασκαλίας της συγκεκριμένης διδακτικής ενότητας. Έχει χαρακτήρα εμπέδωσης και συνολικής, συνθετικής απόδοσης της διδαχθείσας ύλης μέσα από μία ενεργητική, κριτική και δημιουργική αξιοποίηση των ΤΠΕ. Οι Νέες Τεχνολογίες μπορούν να σταθούν σημαντικός αρωγός στη διαμόρφωση του κατάλληλου κλίματος και στη δημιουργία ευνοϊκών προϋποθέσεων υποδοχής ενός λογοτεχνικού κειμένου σε μια σχολική τάξη. Επίσης μπορούν να δώσουν την ευκαιρία στους μαθητές να μάθουν για τη λογοτεχνία μέσα από το διαδίκτυο, σ’ ένα διαφορετικό μαθησιακό περιβάλλον, πιο ελκυστικό και ευχάριστο, όπου θα κυριαρχούν η ομαδικότητα και η συνεργασία.\n4.Γνωστικό αντικείμενο:Νεοελληνική λογοτεχνία\n5.Διδακτική ενότητα:Παράδοση και Μοντερνισμός στη νεοελληνική ποίηση\n6.Διδακτικά αντικείμενα (Εμπλεκόμενα μαθήματα):Πληροφορική (για την αναζήτηση πληροφοριών μέσα από δικτυακούς τόπους), Έκφραση-Έκθεση Α΄Λυκείου (Η Δημιουργικότητα της γλώσσας: αναφορική και ποιητική λειτουργία της γλώσσας, κεφ. ΙV.), Νέα Ελληνική Γλώσσα Α΄Γυμνασίου (Πολυτροπικό κείμενο, ενότητα ΙΙΙ)\n7.Τόπος διεξαγωγής του μαθήματος:Αίθουσα διδασκαλίας, Εργαστήριο Πληροφορικής\n8.Ενδεικτικός απαιτούμενος χρόνος: Έξι (6) διδακτικές ώρες\nΟ εντοπισμός σε ποιητικά κείμενα των χαρακτηριστικών στοιχείων της παραδοσιακής ή της μοντέρνας ποίησης.\nΗ ένταξη ενός ποιητικού έργου σε μια θέση στην γραμμή της εξέλιξης από την παραδοσιακή στην μοντέρνα ποίηση.\nΝα απολαύσουν οι μαθητές την ποίηση και να προβούν σε πρωτότυπη σύνθεση.\nΗ αξιοποίηση της ομαδικής συνεργασίας.\nΗ δραστηριοποίηση στη διερευνητική–ανακαλυπτική μάθηση.\nΗ καλλιέργεια της ικανότητας αξιοποίησης της πληροφορίας.\nΗ δημιουργική έκφραση.\nΗ εξοικείωση με τα ανοιχτά περιβάλλοντα μάθησης.\nΗ ανάπτυξη δεξιοτήτων αναζήτησης, επιλογής και αξιοποίησης δεδομένων στο διαδίκτυο.\nΗ άσκηση στην παραγωγή ηλεκτρονικού κειμένου με τη χρήση του επεξεργαστή κειμένου Word ή του λογισμικού παρουσιάσεων Power-Point, για τη συνεργατική παραγωγή πολυτροπικού κειμένου με χρήση εικόνας, ήχου και κειμένου.\n10. Πορεία και οργάνωση της διδασκαλίας:\nΗ μορφή διδασκαλίας που επιλέγεται είναι ομαδοσυνεργατική. Στο πλαίσιο της ομάδας εργασίας οι μαθητές μέσα από συγκεκριμένους ρόλους μαθαίνουν να συνεργάζονται σε αυθεντικές συνθήκες επικοινωνίας. Ο εκπαιδευτικός οργανώνει τις ομάδες των μαθητών με κριτήριο την συνολική τους απόδοση και τις δεξιότητές τους στη χρήση της υπολογιστικής τεχνολογίας. Ο εκπαιδευτικός διευκολύνει τη συνεργασία, ενθαρρύνει τις πρωτοβουλίες, σχεδιάζει το περιβάλλον μάθησης, υποστηρίζει τον αναστοχασμό, αξιολογεί τη διδασκαλία του. Από την άλλη μεριά ο μαθητής δεν λειτουργεί ως παθητικός δέκτης γνώσεων που οφείλει να αναπαράγει. Αντίθετα αποτελεί μέλος ομάδας, αλληλεπιδρά, αναλαμβάνει κάποιες πρωτοβουλίες, ανακαλύπτει σταδιακά τη γνώση και αισθάνεται ικανοποίηση και ασφάλεια γι΄αυτό, αναστοχάζεται ,αυτοαξιολογείται.\nΣυζήτηση και παρουσίαση στην τάξη στοιχείων σχετικών με την παραδοσιακή και μοντέρνα ποίηση. Μέσα στο εργαστήριο Πληροφορικής ή στη σχολική αίθουσα ανακοινώνεται στους μαθητές το θέμα που θα διαπραγματευθούν. Οι μαθητές χωρίζονται σε πέντε ομάδες «μελετητών-ερευνητών» (Ομάδα=2 καλοί+2 μέτριοι+1 αδύνατος). Κάθε Ομάδα αναλαμβάνει να μελετήσει ποιητικά κείμενα ενός λογοτεχνικού ρεύματος ή σημαντικών δημιουργών οι οποίοι διαδραμάτισαν ρόλο καθοριστικό στην εξέλιξη της νεοελληνικής ποίησης. Ορίζεται ένας εκπρόσωπος για κάθε ομάδα.\nΠροετοιμασία της διδασκαλίας:\nΟ καθηγητής ενημερώνει τους μαθητές για:\nΤον τρόπο αναζήτησης και εντοπισμού του υλικού\nΤον τρόπο αποθήκευσής του\nΤη συνεργατική διερεύνηση\nΤην προφορική παρουσίαση της δραστηριότητας που θα πραγματοποιήσουν σε ψηφιακή μορφή, με αξιοποίηση των λογισμικών power point και word.\nΤη συμπλήρωση των φύλλων εργασίας και γενικότερα του τρόπου αξιολόγησης της εργασίας τους\nΕρωτηματολόγιο για την αξιολόγηση του σεναρίου με θέμα: «Παράδοση και Μοντερνισμός στη νεοελληνική ποίηση ».\nΑφού συμπληρώσετε το ερωτηματολόγιο, να το επιστρέψετε στον καθηγητή σας.\n(Η συμπλήρωση των προσωπικών σας στοιχείων είναι προαιρετική)\nΕίχατε τις απαραίτητες γνώσεις, για να ολοκληρώσετε την εργασία σας;…………………………………………………………………………………………………………………..\nΠόσο σας ικανοποίησε η οργάνωση του μαθήματος; ............................................................................................................................................................................................................................................................\nΤι θα μπορούσε να βελτιωθεί; Να γράψετε τις προτάσεις σας ...........................................................................................................................…………………………………………………………………………………………………………………………….\nΉταν η εργασία αυτή ενδιαφέρουσα;…………………………………………………………..\nΈχετε αντιληφθεί γιατί στο μάθημα της Λογοτεχνίας σας ζητήθηκε να πραγματοποιήσετε αυτή την εργασία; ...............................................................................................................................……………………………………………………………………………………………………………………….\nΣας ήταν ευχάριστος αυτός ο τρόπος μαθήματος; Δικαιολογήστε την απάντησή σας.\nΠροσδοκώμενη διαδικασία μάθησης:\nΟι παιδαγωγικές αρχές που υποστηρίζουν το σχεδιασμό αυτού του σεναρίου είναι οι αρχές της αυτόνομης, συνεργατικής, διερευνητικής μάθησης. Σε επίπεδο θεωριών μάθησης οι προβλεπόμενες διδακτικές δραστηριότητες ανταποκρίνονται στην εποικοδομιστική γνωστική προσέγγιση. Οι μαθητές συμμετέχουν αυτόνομα και ενεργά στη μαθησιακή διαδικασία μέσα από δραστηριότητες διερευνητικού τύπου. Εξοικειώνονται με τη δουλειά του ερευνητή καθώς και με τους διαφορετικούς κώδικες γραφής και δόμησης του ηλεκτρονικού κειμένου και αναπτύσσουν δεξιότητες συνεργασίας και επικοινωνίας στο πλαίσιο της ομάδας.\nΒ. Ως προς το ρόλο των τεχνολογικών εργαλείων\nΤα τεχνολογικά εργαλεία διευκολύνουν την ενεργοποίηση των μαθητών στην αναζήτηση, συγκέντρωση και επεξεργασία του πληροφοριακού υλικού, καθώς διαμορφώνουν ένα δυναμικό μαθησιακό περιβάλλον. Αίρουν την αμηχανία των παιδιών στην ανάληψη του ρόλου του ερευνητή στο σχολικό περιβάλλον.\n1. Οι απαντήσεις στα φύλλα εργασίας σε μορφή word ή power point.\n2. Πολυτροπικό κείμενο σε μία ή δύο διαφάνειες power point .